Приложение № 1 към Заповед № РД09-771/11.07.2024 г.

**МИНИСТЕРСТВО НА ЗЕМЕДЕЛИЕТО И ХРАНИТЕ**

**Програма за развитие на селските райони за периода 2014-2020 г.**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по процедура чрез подбор**

|  |
| --- |
| **№** **BG06RDNP001-4.018 -**  **„Целеви прием за инвестиции и дейности, осигуряващи опазване на компонентите на околната среда, включително ВЕИ“ по подмярка 4.2. „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програма за развитие на селските райони за периода 2014-2020 г.** |

**Европейският земеделски фонд за развитие на селските райони**

**Европа инвестира в селските райони**

Съдържание:

[Списък на съкращения: 3](#_Toc169003352)

[Основни термини и дефиниции за целите на процедурата: 4](#_Toc169003353)

[1. Наименование на програмата: 10](#_Toc169003354)

[2. Наименование на приоритетната ос: 10](#_Toc169003355)

[3. Наименование на процедурата: 10](#_Toc169003356)

[4. Измерения по кодове: 10](#_Toc169003357)

[5. Териториален обхват: 10](#_Toc169003358)

[6. Цели на предоставяната безвъзмездна финансова помощ по процедурата и очаквани резултати: 10](#_Toc169003359)

[7. Индикатори: 11](#_Toc169003360)

[8. Общ размер на безвъзмездната финансова помощ по процедурата: 11](#_Toc169003361)

[9. Минимален и максимален размер на безвъзмездната финансова помощ за конкретно проектно предложение: 13](#_Toc169003362)

[10. Процент на съфинансиране: 13](#_Toc169003363)

[11. Допустими кандидати: 13](#_Toc169003364)

[11.1. Критерии за допустимост на кандидатите: 13](#_Toc169003365)

[11.2. Критерии за недопустимост на кандидатите: 15](#_Toc169003366)

[12. Допустими партньори: 17](#_Toc169003367)

[13. Дейности, допустими за финансиране: 17](#_Toc169003368)

[13.1: Допустими дейности: 17](#_Toc169003369)

[13.2: Условия за допустимост на дейностите: 18](#_Toc169003370)

[13.3: Недопустими дейности: 21](#_Toc169003371)

[14. Категории разходи, допустими за финансиране: 22](#_Toc169003372)

[14.1. Допустими разходи: 22](#_Toc169003373)

[14.2. Условия за допустимост на разходите: 23](#_Toc169003374)

[14.3. Недопустими разходи: 25](#_Toc169003375)

[15. Допустими целеви групи (ако е приложимо): 26](#_Toc169003376)

[16. Приложим режим на минимални/държавни помощи: 27](#_Toc169003377)

[17. Хоризонтални политики: 29](#_Toc169003378)

[18. Минимален и максимален срок за изпълнение на проекта: 30](#_Toc169003379)

[19. Ред за оценяване на концепциите за проектни предложения: 30](#_Toc169003380)

[20. Критерии и методика за оценка на концепциите за проектни предложения: 30](#_Toc169003381)

[21. Ред за оценяване на проектните предложения: 30](#_Toc169003382)

[21.1. Предварителна оценка на проектните предложения: 30](#_Toc169003383)

[21.2 Оценка на административно съответствие и допустимост: 31](#_Toc169003384)

[21.3 Техническа и финансова оценка: 35](#_Toc169003385)

[22. Критерии и методика за оценка на проектните предложения: 35](#_Toc169003386)

[22.1 Критерии за подбор на проектни предложения 35](#_Toc169003387)

[22.2 Методика за оценка на проектните предложения 38](#_Toc169003388)

[23. Начин на подаване на проектните предложения/концепциите за проектни предложения: 41](#_Toc169003389)

[24. Списък на документите, които се подават на етап кандидатстване: 42](#_Toc169003390)

[24.1 Списък с общи документи: 42](#_Toc169003391)

[24.2 Списък с документи, доказващи съответствие с критериите за подбор на проектни предложения: 46](#_Toc169003392)

[25. Краен срок за подаване на проектните предложения: 46](#_Toc169003393)

[26. Адрес за подаване на проектните предложения/концепциите за проектни предложения: 46](#_Toc169003394)

[27. Допълнителна информация: 47](#_Toc169003395)

[27.1 Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ 47](#_Toc169003396)

[28. Приложения към Условията за кандидатстване: 50](#_Toc169003397)

## 

## Списък на съкращения:

|  |  |
| --- | --- |
| **ВЕИ** | Възообновяеми енергийни източници |
| **ДДС** | Данък върху добавената стойност |
| **ДФЕС** | Договор за функционирането на Европейския съюз |
| **ДФЗ-РА** | Държавен фонд „Земеделие“ – Разплащателна агенция |
| **ЕС** | Европейски съюз |
| **ЕЗФРСР** | Европейски земеделски фонд за развитие на селските райони |
| **ЗВД** | Закон за ветеринарномедицинската дейност |
| **ЗДДС** | Закон за данък върху добавената стойност |
| **ЗЕВИ** | Закон за енергията от възобновяеми източници |
| **ЗОП** | Закон за обществените поръчки |
| **ЗООС** | Закон за опазване на околната среда |
| **ЗПЗП** | Закон за подпомагане на земеделските производители |
| **ЗУСЕФСУ** | Закон за управление на средствата от Европейските фондове при споделено управление |
| **ЗУТ** | Закон за устройство на територията |
| **ЗМСП** | Закон за малките и средните предприятия |
| **ИСАК** | Интегрирана система за администриране и контрол |
| **ИСУН 2020** | Информационна система за управление и наблюдение на средствата от ЕС в България 2020 |
| **КЕП** | Квалифициран електронен подпис |
| **КСС** | Количествено-стойностни сметки |
| **ПРСР 2014 – 2020** | Програма за развитие на селските райони 2014 – 2020 г. |
| **МЗХ** | Министерство на земеделието и храните |
| **ПМС** | Постановление на Министерски съвет |
| **РА** | Разплащателна агенция |
| **СМР** | Строително-монтажни работи |
| **УО** | Управляващ орган |

# Основни термини и дефиниции за целите на процедурата:

|  |  |
| --- | --- |
| **Административен договор** | Договор по смисъла на §1, т. 1 от допълнителните разпоредби на ЗУСЕФСУ. |
| **Административни проверки** | Проверки съгласно условията и разпоредбите на [чл. 48 от Регламент за изпълнение (ЕС) № 809/2014 на Комисията от 17 юли 2014 г. за определяне на правила за прилагането на [Регламент (ЕС) № 1306/2013](apis://Base=APEV&CELEX=32013R1306&Type=201) на Европейския парламент и на Съвета по отношение на интегрираната система за администриране и контрол, мерките за развитие на селските райони и кръстосаното съответствие (ОВ, L 227/69 от 31 юли 2014 г.).](apis://Base=APEV&CELEX=32014R0809&ToPar=Art48&Type=201/) |
| **Биомаса** | Биологично разграждаща се част от продукти, отпадъци и остатъци от биологичен произход от селското стопанство (включително растителни и животински вещества), горското стопанство и свързаните с тях промишлености, включително рибно стопанство и аквакултури, както и биологично разграждаща се част на отпадъци, включително на производствени и битови отпадъци от биологичен произход |
| **Възобновяеми енергийни източници** | Неизкопаеми енергийни източници, които съдържат слънчева, вятърна, водна и геотермална енергия, включително енергия на вълните и енергия на приливите и отливите, възобновяващи се без видимо изтощаване при използването им, както и отпадни топлини, енергия от биомаса и енергията от индустриални и битови отпадъци |
| **Газообразни и твърди горива от биомаса** | Газообразни и твърди горива, произведени от биомаса |
| **Гаранция за произход** | Електронен документ, който служи като доказателство пред краен потребител (купувач за собствено ползване), че определен дял или количество от доставената му енергия е произведено от възобновяеми източници |
| **Доминиращо влияние** | Влиянието върху юридическо лице от друго лице, което:  а) притежава мажоритарния дял от капитала на юридическото лице, или  б) притежава блокираща квота в капитала на юридическото лице, или  в) може да назначава повече от половината от членовете на управителните или контролните органи на юридическото лице. |
| **Енергия от възобновяеми източници** | Енергия от възобновяеми неизкопаеми източници, а именно вятърна, слънчева (слънчева термична и слънчева фотоволтаична) и геотермална енергия, енергия от околната среда, енергия от приливите и отливите, от вълните и друга океанска енергия, водноелектрическа енергия, биомаса, сметищен газ, газ от пречиствателни инсталации за отпадъчни води и биогазове |
| **Енергия за собствени нужди** | Количеството енергия, потребявана при работата на съоръженията и инсталациите, чрез които се осъществява производството на енергия от възобновяеми източници. |
| **Енергия за собствено потребление** | Количеството енергия, използвано за снабдяване на обектите, в които се произвеждат крайните продукти, включени в Приложение № 5-Бизнес план. |
| **Земеделски суровини** | Селскостопански продукти, включени в Приложение № I към Договора за функциониране на ЕС |
| **Изкуствено създадени условия** | Всяко установено условие по смисъла на чл. 60 от Регламент (ЕС) № 1306/2013 |
| **Икономически размер на стопанство** | Размерът на земеделското стопанство, изразен в стандартен производствен обем. |
| **Икономическа жизнеспособност** | Генерирането на парични потоци от дейността, гарантиращи устойчивост на предприятието на кандидата за периода на бизнес плана чрез постигане на минималните стойности от показателите за оценка, посочени в Приложение № 5 „Бизнес план“ |
| **Маркетинг на продукт** | Притежаване или излагане с цел продажба, предлагане за продан, доставяне или изнасяне на пазара по какъвто и да било начин на даден продукт; маркетинг на продукт включва и дейностите по неговото съхранение, сортиране, маркиране, опаковане и транспортиране |
| **Материални активи** | Активи, отнасящи се машини, съоръжения и оборудване. |
| **Международно признат стандарт** | Стандарт, който е приет от международна организация по стандартизация или международна организация с дейност по стандартизация и е общодостъпен. |
| **Независими оферти** | Оферти, подадени от лица, които не се намират в следната свързаност помежду си или спрямо кандидата:  а) едното участва в управлението на дружеството на другото;  б) съдружници;  в) съвместно контролират пряко трето лице;  г) участват пряко в управлението или капитала на друго лице, поради което между тях могат да се уговарят условия, различни от обичайните;  д) едното лице притежава повече от половината от броя на гласовете в общото събрание на другото лице;  е) лицата, чиято дейност се контролира пряко или косвено от трето лице – физическо или юридическо;  ж) лицата, едното от които е търговски представител на другото. |
| **Нематериални активи** | Активи, възникнали от трансфер на технологии чрез придобиване на патентни права, лицензи или ноу-хау |
| **Непреодолима сила или извънредни обстоятелства** | Обстоятелства по смисъла на чл. 2, параграф 2 от Регламент (ЕС) № 1306/2013 г. |
| **Нередност** | Всяко нарушение на правото на ЕС или на българското законодателство, произтичащо от действие или бездействие на икономически оператор, участващ в прилагането на европейските структурни и инвестиционни фондове, което има или би имало за последица нанасянето на вреда на бюджета на Съюза чрез начисляване на неправомерен разход в бюджета на Съюза. |
| **Обособена част от инвестицията** | Завършен етап на изпълнение на инвестицията, който е обособен и е доведен до самостоятелна степен на завършеност. |
| **Оперативни разходи** | Административните разходи и разходите, свързани с поддръжка и експлоатация на активите. |
| **Организации и/или групи на земеделски производители** | Организациите и/или групите, признати от министъра на земеделието и храните |
| **Остатък от преработване** | Вещество, което не е търсеният пряко краен продукт или крайни продукти от даден процес на производство. Веществото не е основната цел на производствения процес и процесът не е модифициран специално, така че то да бъде произвеждано |
| **Отпадък** | Всяко вещество или предмет, от който притежателят се освобождава или възнамерява да се освободи, или е длъжен да се освободи, с изключение на веществата, които са били умишлено изменени или замърсени, за да отговарят на това определение. |
| **Оползотворяване на отпадък и остатък от преработката** | Използването им като гориво или по друг начин за получаване на енергия |
| **Подмярка** | Съвкупност от дейности, спомагащи за прилагане приоритетите на ПРСР 2014 – 2020 г. |
| **Полезна топлинна енергия** | Понятие по смисъла на Директива 2012/27/ЕС на Европейския парламент и на Съвета от 25 октомври 2012 година относно енергийната ефективност, за изменение на директиви 2009/125/ЕО и 2010/30/ЕС и за отмяна на директиви 2004/8/ЕО и 2006/32/ЕО |
| **Подготовката на продукцията за продажба** | Включва една или комбинация от дейности, свързани с почистването, подготовката за съхранение, съхранението, сортирането, маркирането, опаковането и транспортирането на земеделски продукти |
| **Преработка на селскостопански продукти** | Всяко обработване и технологично въздействие на селскостопански продукт, в резултат на което се получава продукт, който също е селскостопански продукт, с изключение на дейностите, извършвани в стопанството, необходими за приготвяне на животински или растителен продукт за първа продажба |
| **Предпроектно проучване** | Становища, резюмета и доклади за енергийна ефективност и доклади за екологична устойчивост на проекта. |
| **Принос в натура** | Предоставяне на земя или друг недвижим имот, оборудване или суровини, проучване или професионална работа или неплатен доброволен труд, за които не са правени плащания, подкрепени от фактура или друг еквивалентен на фактура платежен документ. |
| **Проектно предложение** | Формулярът за кандидатстване, заедно с всички приложени към него документи, както и съвкупността от материални и нематериални активи и свързаните с тях разходи, заявени от кандидата и допустими за финансиране по ПРСР 2014 – 2020 г., както и разходите, за които не се кандидатства за подпомагане, но са част от цялостния обект на инвестицията и без тях обектът не може да бъде завършен и/или да функционира самостоятелно. |
| **Проверка на място** | Проверка по смисъла на Регламент (ЕС) № 809/2014. |
| **Проекти за инвестиции и дейности , свързани с преработка на суровини от сектор "Плодове и зеленчуци" и/или сектор "Животновъдство", и/или сектор "Етеричномаслени и медицински култури"** | Проектни предложения с инвестиции, насочени към преработка на културите и животните, посочени в Приложение № 9 |
| **Имитиращи продукти, съдържащи в състава си мляко** | Продукти по смисъла на Наредбата за специфичните изисквания към млечните продукти (обн., ДВ, бр. 64 от 2021 г.) |
| **Продукти, наподобяващи или заместващи пчелен мед и/или пчелни продукти** | Продукти по смисъла на Закона за пчеларството |
| **Публична финансова помощ** | Всеки публичен принос за финансирането на операции, източникът на които произхожда от бюджета на национален, регионален или местен публичен орган, от свързания с европейските структурни и инвестиционни фондове бюджет на Съюза, от бюджета на публичноправни организации или от бюджета на сдружения на публични органи или публичноправни организации, и за целите на определянето на ставката на съфинансиране за програмите или приоритети по ЕСФ може да включва финансови средства, набрани съвместно от работодатели и работници |
| **Първично селскостопанско производство** | Производство на растителните и животинските продукти, изброени в Приложение № I по чл. 38 от Договора за функционирането на Европейския съюз, без да се извършват никакви по-нататъшни операции, с които се променя естеството на тези продукти. |
| **Разходи за консултантски услуги, свързани с подготовка и управление на проекта** | Разходи, извършени преди подаване на проектното предложение и такива по време на изпълнение на проекта, които задължително включват подготовка на проектното предложение, изработка на бизнес план, анализ за икономическа устойчивост на проекта и подготовка на заявки за плащане, включително отчитане и управление на проекта. |
| **Разходи за инвестиции за обикновена подмяна** | Разходи за замяна на активи, които не водят до подобряване на цялостната дейност на кандидата. |
| **Рефинансиране на лихви** | Възстановяване на извършените разходи за лихви по заеми |
| **Селскостопанска биомаса** | Биомаса, добита в селското стопанство. |
| **Селскостопански продукти** | Продуктите, изброени в Приложение № I от Договора, с изключение на продуктите от риболов и аквакултури, изброени в Приложение I към Регламент (ЕС) № 1379/2013 на Европейския парламент и на Съвета от 11 декември 2013 г. относно общата организация на пазарите на продукти от риболов и аквакултури, за изменение на регламенти (ЕО) № 1184/2006 и (ЕО) № 1224/2009 на Съвета и за отмяна на Регламент (ЕО) № 104/2000 на Съвета (ОВ, L 354/1 от 28 декември 2013 г.). |
| **Специализирани транспортни средства** | Транспортни средства с постоянно монтирана апаратура, съоръжения или машини, които не позволяват използването им за други цели |
| **Стандартен производствен обем** | Стойността на продукцията, изчислена в евро по таблица съгласно приложение № 3 |
| **Съпоставими оферти** | Оферти, които отговарят на запитването за оферта на кандидата и съдържат:  а) еднотипни основни технически характеристики – в случаите, когато се кандидатства за разходи за закупуване на машини;  б) общо съпоставим капацитет на оборудването – в случаите, когато се кандидатства за разходи за закупуване на оборудване или производствени линии, съставени от различни машини, съоръжения и оборудване;  в) количествено-стойностни сметки – в случаите, когато се кандидатства за разходи за извършване на строително-монтажни работи. |
| **Технологично въздействие** | Онази част от производствения процес, при която има пряко преобразуване на свойствата или качественото състояние на първоначалния продукт |
| **Течни горива от биомаса** | Течни горива, произведени от биомаса и предназначени за енергийни цели, включително за производство на електрическа енергия, топлинна енергия и енергия за охлаждане, и различни от тези за транспорт |
| **Третиране на отпадъци** | Събиране, съхранение, оползотворяване или обезвреждане на отпадъците и всички междинни операции, както и повторното им използване за производство на енергия |
| **Частичен отказ за финансиране** | Отказът да се финансират част от заявените разходи на кандидата, които са включени в проектно предложение, одобрено за подпомагане по ПРСР 2014 - 2020 г. |

# 1. Наименование на програмата:

|  |
| --- |
| Програма за развитие на селските райони 2014-2020 г. (ПРСР 2014-2020) |

# 2. Наименование на приоритетната ос:

|  |
| --- |
| Подпомаганите проектни предложения по подмярка 4.2 „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програма за развитие на селските райони за периода 2014-2020 г. в рамките на настоящата процедура допринасят за изпълнение на:  Приоритет 5 „Насърчаване на ефективното използване на ресурсите и подпомагане на прехода към нисковъглеродна и устойчива на изменението на климата икономика в селското стопанство, сектора на храните и горското стопанство“;  Област с поставен акцент 5Б „Повишаване на ефективността при потреблението на енергия в селското стопанство и хранително-вкусовата промишленост“.  Област с поставен акцент 5В „Улесняване на доставките и използването на възобновяеми източници на енергия, на странични продукти, отпадъци и остатъци, и други нехранителни суровини за целите на биоикономиката“. |

# 3. Наименование на процедурата:

|  |
| --- |
| Процедура чрез подбор на проектни предложения № BG06RDNP001-4.018 „Целеви прием за инвестиции и дейности, осигуряващи опазване на компонентите на околната среда, включително ВЕИ“ по подмярка 4.2. „Инвестиции в преработка/маркетинг на селскостопански продукти“ от мярка 4 „Инвестиции в материални активи“ от Програма за развитие на селските райони за периода 2014-2020 г. |

# 4. Измерения по кодове:

|  |
| --- |
| Неприложимо |

# 5. Териториален обхват:

|  |
| --- |
| Териториалният обхват на проектните предложения е територията на Република България. |

# 6. Цели на предоставяната безвъзмездна финансова помощ по процедурата и очаквани резултати:

|  |
| --- |
| **Цели:**  Подпомагането по процедурата е насочено към постигане на целите на Подмярка 4.2. "Инвестиции в преработка/маркетинг на селскостопански продукти" от мярка 4 „Инвестиции в материални активи“ от ПРСР 2014-2020 за подобряване на цялостната дейност, икономическата ефективност и конкурентоспособността на предприятия от хранително-преработвателната промишленост чрез подобряване опазването на околната среда.  **Очаквани резултати:**  В резултат на подпомогнатите проектни предложения се очаква да бъде постигнат значителен екологичен ефект от производството в страната и инвестиции, свързани с намаляване на вредните емисии при използване на технологии за производство на топлинна енергия и производството на енергия от възобновяеми енергийни източници. |

# 7. Индикатори:

|  |
| --- |
| В съответствие с планираното изпълнение на ПРСР по области с поставен акцент, проектните предложения по настоящата подмярка следва да допринасят за постигането на един или няколко от следните показатели:  **Показатели за изпълнение:**  **Област с поставен акцент 5Б:**  1. Общо публични разходи (Показател О1)  2. Общ размер на инвестициите (Показател О2)  3. Брой на действията/операциите, получаващи подкрепа (Показател О3)  **Област с поставен акцент 5В:**  1. Общо публични разходи (Показател О1)  2. Общ размер на инвестициите (Показател О2)  3. Брой на действията/операциите, получаващи подкрепа (Показател О3)  **Целеви показатели:**  1. Общ размер на инвестициите в подобряване на енергийната ефективност (Показател Т15). Област с поставен акцент 5Б „Повишаване на ефективността при потреблението на енергия в селското стопанство и хранително-вкусовата промишленост“.  2. Общ размер на инвестициите в производство на енергия от възобновяеми източници (Показател Т16). Област с поставен акцент 5В „Улесняване на доставките и използването на възобновяеми източници на енергия, на странични продукти, отпадъци и остатъци, и други нехранителни суровини за целите на биоикономиката“.  **Показатели за резултат:**  1. Енергия произвеждана от възобновяеми източници, произвеждана в подпомогнатите проекти (Показател R15). Област с поставен акцент 5В „Улесняване на доставките и използването на възобновяеми източници на енергия, на странични продукти, отпадъци и остатъци, и други нехранителни суровини за целите на биоикономиката“.  **ВАЖНО:**  **Раздел № 8 от формуляра за кандидатстване в ИСУН 2020 не се попълва от кандидата.** |

# 8. Общ размер на безвъзмездната финансова помощ по процедурата:

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. Общият размер на безвъзмездната финансова помощ по процедурата чрез подбор на проектни предложения по подмярка 4.2. „Инвестиции в преработка/маркетинг на селскостопански продукти“ от мярка 4. „Инвестиции в материални активи“ е в размер на  52 806 600,00 лв.   |  |  |  | | --- | --- | --- | | **Общ размер на безвъзмездна финансова помощ** | **Средства от Европейски фондове** | **Национално съфинансиране** | | 52 806 600,00 лева | 42 538 650,00 лева | 10 267 950,00 лева | | 27 000 000,00 евро | 21 750 000,00 евро | 5 250 000,00 евро | | 100 % | - | - |   Разпределението по източници на финансиране е както следва:  1.1 Средства от Европейския земеделски фонд за развитие на селските райони (ЕЗФРСР)   |  |  |  | | --- | --- | --- | | **Общ размер на безвъзмездна финансова помощ** | **Средства от ЕЗФРСР** | **Национално съфинансиране** | | 41 071 800,00 лева | 30 803 850,00 лева | 10 267 950,00 лева | | 21 000 000,00 евро | 15 750 000,00 евро | 5 250 000,00 евро | | **100 %** | **75 %** | **25 %** |   1.2 Средства от Инструмент на Европейския съюз за възстановяване   |  |  |  | | --- | --- | --- | | **Общ размер на безвъзмездна финансова помощ** | **Средства от Инструмент на Европейския съюз за възстановяване (European Union Recovery Instrument – EURI)** | **Национално съфинансиране** | | 11 734 800,00 лева | 11 734 800,00 лева | 0,00 лева | | 6 000 000 евро | 6 000 000 евро | 0,00 евро | | 100 % | 100 % | 0 % |   2. Безвъзмездната финансова помощ за одобрените разходи се финансира със средства от Инструмента на Европейския съюз за възстановяване. При изчерпване на финансови средства от Инструмента на Европейския съюз за възстановяване, разходите се финансират от ЕЗФРСР в рамките на общия размер на безвъзмездната финансова помощ по процедурата. |

# 9. Минимален и максимален размер на безвъзмездната финансова помощ за конкретно проектно предложение:

|  |
| --- |
| 1. Минималният размер на допустимите разходи за един проект е 29 337,00 лв.  2. Максималният размер на допустимите разходи за едно проектно предложение, представено от един кандидат е 1 369 060,00 лв.  3. Максималният размер на допустимите разходи за едно проектно предложение, представено от един кандидат не може да надвишава 1 369 060,00 лв, включително и за предприятията, с които помежду си са предприятия партньори и/или свързани предприятия по смисъла на Закона за малките и средните предприятия (ЗМСП).  4. За проектни предложения за инвестиции в преработка/маркетинг на продукти от Приложение I от ДФЕС в продукти извън Приложение I, максималният размер на допустимите разходи за едно проектно предложение, представено от един кандидат е в рамките на до 1 173 480,00 лева, включително и за предприятията, с които помежду си са предприятия партньори и/или свързани предприятия по смисъла на Закона за малките и средните предприятия (ЗМСП). Максималният размер е приложим и за проектни предложения, включващи едновременно инвестиции в обекти за преработка на продукти от приложение № І от ДФЕС в продукти от приложение № І от ДФЕС или памук и преработка на продукти от приложение № І от ДФЕС в продукти извън приложение № І от ДФЕС или памук се считат за попадащи в обхвата на Регламент (ЕС) № 2023/2831.  5. Когато кандидат по т. 1, буква „а“ и т. 1, буква „в“ от раздел 11.1. „Критерии за допустимост на кандидатите“ участва в група или организация на производители, която е кандидат по тази процедура, при изчисляване на максималния размер по т. 2, 3 и 4 се включва размерът на допустимите разходи по проектните предложения за колективни инвестиции, изчислени пропорционално спрямо дела, с който участва в капитала на групата или организацията на производители за колективни инвестиции.  6. За проектни предложения, попадащи в обхвата на Регламент (ЕС) № 2023/2831. минималният размер на безвъзмездната финансова помощ е в размер на 14 668,50 лева, а максималният е в размер на 586 740,00 лева, в съответствие с т. 2 от раздел 10 „Процент на съфинансиране“. |

# 10. Процент на съфинансиране:

|  |
| --- |
| 1. Финансовата помощ за одобрени проектни предложения е в размер до 50 на сто от общия размер на допустимите за финансово подпомагане разходи.  2. Финансовата помощ за одобрени проектни предложения за инвестиции в преработка/ маркетинг на продукти от Приложение I в продукти извън Приложение I е в размер до 50 на сто от общия размер на допустимите за финансово подпомагане разходи, но не повече от стойността, съгласно раздел 16 „Приложим режим на минимални/държавни помощи“. |

# 11. Допустими кандидати:

## 11.1. Критерии за допустимост на кандидатите:

|  |
| --- |
| 1. Финансова помощ по процедурата се предоставя на:  a) регистрирани земеделски стопани, и/или  б) групи или организации на производители, признати от министъра на земеделието и храните и извършвали дейност без прекъсване през последните 36 месеца към датата на подаване на проектното предложение, и или  в) еднолични търговци и юридически лица, различни от кандидатите по т. 1, буква „а“ и т. 1, буква „б“, които са извършвали дейности по преработка на земеделски суровини без прекъсване през последните 36 месеца към датата на подаване на проектното предложение.  2. Кандидатите по т. 1 трябва да са регистрирани по Търговския закон или Закона за кооперациите.  3. Земеделските стопани по т. 1, буква „а“ към датата на подаване на проектното предложение трябва да отговарят на следните условия:  а) да са регистрирани като земеделски стопани по реда на Наредба № 3 от 1999 г. за създаване и поддържане на регистър на земеделските стопани (ДВ, бр. 10 от 1999 г.) без прекъсване през последните 36 месеца към датата на подаване на проектното предложение;  б) минималният стандартен производствен обем на земеделското им стопанство изчислен по таблица съгласно Приложение № 3 да е не по-малко от левовата равностойност на 8 000 евро.  4. Минималният икономически размер на земеделското стопанство по т. 3, буква „б“ се доказва чрез извършване на служебна справка:  4.1. за земеделските култури и съответните площи:  а) регистрирани в Интегрираната система за администриране и контрол (ИСАК) за съответната стопанска година; или  б) налични в служебна справка за дейността на кандидата за съответната стопанска година в регистъра на земеделските стопани по реда на Наредба № 3 от 1999 г.  4.2. за вида и броя на отглежданите животни в Регистър животни и пчелини в ИСАК към дата на подаване на проектното предложение. В случаите, когато броят на отглежданите животни не подлежи на вписване в Регистър животни и пчелини, се взима предвид посоченият в Регистъра капацитет на животновъдния обект.  4.3. За проектни предложения, подадени след 30.09.2024 г., когато минималният стандартен производствен обем се доказва с намерения за засаждане/засяване през текущата стопанска година, в Декларацията СПО (Приложение № 15) задължително се посочват културите и конкретен период, в рамките на който ще се извърши засаждането/засяването им. В този случай минималният стандартен производствен обем трябва да е достигнат и за предходната стопанска година (2023/2024), което се доказва по посочения в т. 4.1 и т. 4.2 начин.  4.4. В случаите по т. 4.3. изпълнението на декларираните намерения се проверява преди изплащане на помощта по подадено искане за окончателно плащане, като при неизпълнение помощта може бъде отказана изцяло само на това основание.  5. Не е допустимо доказване на минималния стандартен производствен обем по т. 4 с намерения за засаждане/засяване и/или с намерение за отглеждане на животни през стопанската 2023/2024 година, както и с намерение за засаждане на трайни насаждения и/или отглеждане на животни през стопанската 2024/2025 година.  6. Обработваната от кандидата земя, която участва при изчисление на минималния стандартен производствен обем на земеделското стопанство, трябва да се стопанисва съгласно чл. 33б от Закона за подпомагане на земеделските производители (ЗПЗП).  7. За групи и организации на производители на земеделски продукти условието по т. 3, буква „б“ се счита за изпълнено, когато общият стандартен производствен обем, формиран като сбор от стандартните производствени обеми на земеделските стопанства на членовете на групата или организацията, отнесен към броя на земеделските стопани, членове на групата или организацията, е не по-малко от левовата равностойност на 8 000 евро.  8. За инвестиции от групи/организации на производители не се подпомагат кандидати, при които някой от членовете на групата или организацията на производители:  а) притежава доминиращо влияние върху дейността на кандидата;  б) участва в проектното предложение със стандартен производствен обем на земеделското си стопанство, който надвишава 40 на сто от общия стандартен производствен обем, формиран като сбор от стандартните производствени обеми на земеделските стопанства на членовете, с които те участват в проектното предложение;  в) помежду си са свързани предприятия или предприятия партньори по смисъла на Закона за малките и средните предприятия (ЗМСП).  9. За едноличните търговци се признават обстоятелствата по т. 1, буква „а“, т. 3 и т. 4 като физически лица.  9.1. За едноличните дружества с ограничена отговорност се признават обстоятелствата по т. 1, буква „а“, т. 3 и т. 4 за физическото лице, което е едноличен собственик на капитала от учредяването му.  9.2. За едноличните дружества с ограничена отговорност се признават обстоятелствата по т. 1, буква „а“, т. 3 и т. 4 за едноличен търговец, когато същото физическо лице е собственик на капитала на дружеството от учредяването му.  **ВАЖНО:**  **10. В Раздел 24 „Списък на документи, които се подават на етап кандидатстване“ от Условията за кандидатстване са посочени документите, които трябва да се приложат, за да се удостовери допустимостта на кандидата. Условията, за които не е предвиден документ, се проверяват служебно.**  **11. Съответствието с условието по т. 1, буква „б“ се проверява служебно от оценителната комисия, като съответствието с условието кандидатите да са извършвали дейност без прекъсване през последните 36 месеца към датата на подаване на проектното предложение се проверява в Националния статистически институт, и за целта кандидатите попълват декларация, съгласно раздел от Приложение № 1.**  **12. Допустимостта на кандидатите по т. 1, буква „в“ се проверява служебно от оценителната комисия за регистрация на кандидата по Закона за храните или за вписване в регистъра на розопреработвателите, съгласно чл. 3 от Закона за маслодайната роза. За кандидатите с производствени сектори, за които законите не са приложими се извършва проверка в Националния статистически институт за кода на основната и допълнителните икономически дейности на кандидата за 2021, 2022 и 2023 г., като за целта кандидатите попълват декларация, съгласно раздел от Приложение № 1.**  **13. За кандидатите по т. 1, буква „а“ се извършва служебна проверка в Регистъра на земеделските стопани, за доказване съответствието с условието по т. 3, буква „а“.**  **14. Кандидатите по т. 1 трябва да имат регистриран и действащ обект за преработка на земеделски суровини за получаване на продуктите, описани в Приложение № 5 - Бизнес план.**  **15. Условието по т. 14 не се прилага за обекти за преработка, които са в процес на изпълнение по сключени договори по подмярката, включително и изпълнявани по подхода ВОМР. Обектите за преработка, в процес на изпълнение трябва да са въведени в експлоатация/ползване преди подаване на искане за плащане по настоящото проектно предложение.** |

## 11.2. Критерии за недопустимост на кандидатите:

|  |
| --- |
| 1. Потенциалните кандидати **не могат** да участват в процедурата за подбор на проекти и да получат безвъзмездна финансова помощ (БФП), в случай че:  1.1.са осъдени с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 - 353е от Наказателния кодекс;  1.2. са осъдени с влязла в сила присъда, за престъпление, аналогично на тези по т. 1.1, в друга държава членка или трета страна;  1.3. имат задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях, към държавата или към общината по седалището на Управляващия орган и на кандидата, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган;  1.4. е налице неравнопоставеност в случаите по чл. 44, ал. 5 от Закона за обществените поръчки (ЗОП);  1.5. с акт на компетентен орган е установено, че:  а) са представили документ с невярно съдържание, свързан с удостоверяване липсата на основания за отстраняване или изпълнението на критериите за подбор;  б) не са предоставили изискваща се информация, свързана с удостоверяване липсата на основания за отстраняване или изпълнението на критериите за допустимост или подбор;  1.6. е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която кандидатът или участникът е установен;  1.7. е налице конфликт на интереси, който не може да бъде отстранен.  1.8. обявени са в несъстоятелност или в производство по несъстоятелност, или в процедура по ликвидация, или са сключили извънсъдебно споразумение с кредиторите си по смисъла на чл. 740 от Търговския закон, или са преустановили дейността си, а в случай че кандидатът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;  1.9. не са изпълнили разпореждане на Европейската комисия за възстановяване на предоставената им неправомерна и несъвместима държавна помощ.  2. Основанията по т. 1.1, 1.2 и 1.7 се отнасят за лицата, които представляват кандидата съгласно регистъра, в който е вписан кандидатът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му.  3. Съответствието с изискванията по т. 1.1, 1.2, 1.3, 1.4, 1.5, 1.6, 1.7 и 1.9 се доказват при кандидатстване с декларация съгласно Приложение № 1.  4. Точка 1.3 не се прилага, когато размерът на неплатените дължими данъци или социалноосигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв.  5. Преди сключване на административния договор за предоставяне на БФП декларираните обстоятелства се доказват и се извършва проверка, относно същите:  а) с официални документи, издадени от съответните компетентни органи за обстоятелствата, за които такива документи се издават, като се спазват изискванията на чл. 2, ал. 1 от Закона за електронното управление.  б) с декларации – за всички останали обстоятелства, които не са били декларирани на предходен етап, или когато е настъпила промяна във вече декларирани обстоятелства.  6. По отношение обстоятелствата за отстраняване, посочени в чл. 54 от ЗОП кандидатът има право да представи доказателства, че е предприел мерки, които гарантират неговата надеждност съгласно чл. 56 от ЗОП, въпреки наличието на съответното основание за отстраняване. Хипотезите, при които може да се доказва надеждност, съответно да се издаде документ за потвърждаване на надеждност са изчерпателно изброени в чл. 56, ал. 1 от ЗОП и не следва тази разпоредба да се тълкува разширително.  7. Не се дава предимство, а даденото предимство се отнема в случаите, когато бъде установено, че кандидат за подпомагане е създал изкуствено условията, необходими за получаване на това предимство, в противоречие с целите на европейското право и действащото законодателство в областта на селското стопанство.  8. Финансовата помощ не се предоставя на кандидати/бенефициенти на помощта, които не са независими предприятия по смисъла на чл. 4, ал. 2 от ЗМСП и за които се установи, че са учредени или преобразувани след 1 януари 2014 г. с цел получаване на предимство в противоречие с целта на подмярката по ПРСР 2014 – 2020 г., включително с цел получаване на финансова помощ в размер, надвишаващ посочените по тези условия максимални размери. |

# 12. Допустими партньори:

|  |
| --- |
| Неприложимо |

# 13. Дейности, допустими за финансиране:

## 13.1: Допустими дейности:

|  |
| --- |
| 1. По подмярка 4.2. "Инвестиции в преработка/маркетинг на селскостопански продукти" се подпомагат проектни предложения, които водят до подобряване на цялостната дейност на предприятието чрез:  а) опазване на околната среда, включително намаляване на вредните емисии и отпадъци, и/или  б) подобряване на енергийната ефективност в предприятията, в това число използване на енергия от ВЕИ за собствено потребление.  2. Финансова помощ се предоставя за извършване на инвестиции в следните избрани производствени сектори, свързани с преработката/маркетинга на земеделски суровини от първичното селскостопанско производство:  а) мляко и млечни продукти, включително яйца от птици, с изключение на производство, преработка и/или маркетинг на продукти, наподобяващи/заместващи мляко и млечни продукти;  б) месо и месни продукти;  в) плодове и зеленчуци, включително гъби;  г) пчелен мед и пчелни продукти с изключение на производство, преработка и/или маркетинг на продукти, наподобяващи/заместващи пчелен мед и пчелни продукти;  д) зърнени, мелничарски и нишестени продукти с изключение на производство, преработка и/или маркетинг на хляб и тестени изделия;  е) растителни и животински масла и мазнини с изключение на производство, преработка и/или маркетинг на маслиново масло;  ж) технически и медицински култури, включително маслодайна роза, билки и памук, с изключение на производство, преработка и/или маркетинг на тютюн и тютюневи изделия, захар и сладкарски изделия;  з) готови храни за селскостопански животни (фуражи);  и) гроздова мъст, вино и оцет.  3. Финансова помощ се предоставя и за извършване на инвестиции за производство на енергия от ВЕИ, включително от течни, газообразни и твърди горива чрез преработката на биомаса от растителни и животински продукти, с изключение на биомаса от рибни продукти, при условие, че енергията ще се използва за собствени нужди и собствено потребление, свързано с обектите, в които се извършват дейностите, попадащи в някои от секторите по т. 2 и в които се произвеждат продуктите от бизнес плана.  4. Земеделските суровини от допустимите за финансова помощ сектори, за чиято преработка и/или маркетинг се кандидатства, трябва да са описани в приложение № І по чл. 38 от ДФЕС, наричано по-нататък "приложение № І от ДФЕС", посочени в Приложение № 4 от настоящите Условия за кандидатстване.  5. Съответствието на проектните предложения със секторите се определя въз основа на селскостопанските продукти, за чиято преработка и/или маркетинг се кандидатства, както и получените крайни продукти. |

## 13.2: Условия за допустимост на дейностите:

|  |
| --- |
| 1. Финансовата помощ по настоящата процедура се предоставя в съответствие с принципите на добро финансово управление, публичност и прозрачност.  2. Финансова помощ не се предоставя за проектни предложения, включващи инвестиции, които не отговарят на разпоредбите на Закона за опазване на околната среда, Закона за биологичното разнообразие или/и Закона за водите.  3. Финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на Европейския съюз.  4. За подпомагане по реда на настоящата процедура кандидатите представят бизнес план по образец съгласно Приложение № 5, който съдържа подробно описание на планираните инвестиции и дейности за 5-годишен период.  5. Бизнес планът по т. 4 трябва да показва подобряване на дейността на предприятието на кандидата и постигане на целите на подмярката и в съответствие с принципите по т. 1.  6. Бизнес планът трябва да доказва икономическата жизнеспособност на проектното предложение или предприятието за периода, посочен в т. 4, и постигането на показателите, посочени в Приложение № 5.  6.1. Планираният размер на произведената от кандидата продукция, за всеки един от продуктите, посочени в бизнес плана трябва да покрива най-малко 50% от капацитета на преработвателното предприятие за подпомаганата дейност по технологичен проект, без да превишава максималния капацитет.  6.2. Кандидатите задължително представят обосновка за продажните цени на посочените в бизнес плана крайни продукти с документа по т. 24 от раздел 24.1 „Списък с общи документи“, без изискване по отношение на количеството на реализираната продукция, както и периода на реализцията.  6.3. При производство на енергия от селскостопанска биомаса кандидатът трябва да докаже наличието на суровинна база за периода на изпълнение на бизнес плана, с документите по т. 27 от Раздел 24.1, че са осигурени 100 на сто от необходимите суровини за производството на енергия за собствено потребление за целия период на изпълнение на бизнес плана.  7. Проектните предложения се изпълняват върху имот – собственост на кандидата, а когато имотът не е собственост на кандидата, към проектните предложения се прилагат документи за:  7.1. учредено право на строеж върху имота за срок не по-малко от 6 години за кандидати микро-, малки или средни предприятия и 8 години за кандидати големи предприятия, считано от месеца, предхождащ датата на подаване на проектното предложение, когато е учредено срочно право на строеж – в случай на кандидатстване за разходи за СМР за изграждане на нов строеж, надстрояване и/или пристрояване на съществуващ строеж за които се изисква разрешение за строеж съгласно Закона за устройство на територията (ЗУТ).  7.2. документ за ползване на имота/сградата за срок не по-малко от 6 години за кандидати микро-, малки или средни предприятия и 8 години за кандидати големи предприятия, считано от месеца, предхождащ датата на подаване на проектното предложение – в случай на кандидатстване за разходи за:  а) закупуване и/или инсталиране на нови машини, оборудване и съоръжения.  б) СМР извън случаите по т. 7.1.  8. Към проектните предложения се прилагат:  а) подробни количествени сметки за предвидените СМР пряко свързани с дейностите по проектното предложение, заверени от правоспособно лице, когато е приложимо;  б) влязло в сила разрешение за строеж, когато издаването му се изисква съгласно ЗУТ;  в) становище на главния архитект, че за дейностите по проекта не се изисква издаване на разрешение за строеж съгласно ЗУТ.  9. Проектни предложения, които включват разходи за преместваеми обекти, се придружават с разрешение за поставяне, издадено в съответствие със ЗУТ.  10. За проектни предложения, включващи само заявени за подпомагане разходи за закупуване и/или инсталиране на нови машини, оборудване и съоръжения, за които се изисква поставяне в затворени помещения, кандидатът предоставя документ за собственост или документ, доказващ правно основание за ползване за не по-малко от 6 години от месеца, предхождащ датата на подаване на проектното предложение, на сградите или помещенията, където ще бъдат поставени или монтирани и за срок от 8 години - за кандидати големи предприятия.  10.1 В случаите на заявени разходи по т. 10, когато помещенията, в които ще се поставят не са въведени в експлоатация, съгласно приложимото законодателство, разходите за тези помещения се включват в таблица 2 от бизнес плана (Приложение № 5) и за тях кандидатите са длъжни да представят документите, посочени в т. 10, т. 14 и т. 22 от раздел 24.1 „Списък с общи документи“.  11. Към проектните предложения се прилагат технологичен проект, схема и описание на технологичния процес и описание на годишния капацитет на преработвателното предприятие по видове продукция, заложени в производствената и търговска програма на бизнес плана. Технологичните проекти в секторите по т. 2 букви „а“ и „б“ от раздел 13.1 „Допустими дейности“ следва да бъдат заверени от Българска агенция по безопасност на храните (БАБХ).  11.1 Към проектните предложения, включващи разходи за производство на течни, газообразни и твърди горива от биомаса, включително инсталации за производство на енергия от биомаса, се прилага технологичен проект, схема и описание на технологичния процес и описание на годишния им капацитет. Технологичният проект се прилага, когато се изисква одобряване на инвестиционни проекти за издаване на разрешение за строеж, съгласно ЗУТ.  11.2 Когато не се изисква одобрение на инвестиционен проект за издаване на разрешение на строеж или не се изисква издаване на разрешение за строеж, към проектните предложения включващи разходи за производство на течни, газообразни и твърди горива от биомаса, включително инсталации за производство на енергия от биомаса, се прилага становище от правоспособно лице, регистрирано в съответната професионална секция в Камарата на инженерите в инвестиционното проектиране (КИИП), включително схема и описание на технологичния процес и описание на годишния им капацитет.  12. Дейностите и инвестициите по проектното предложение, за които се изисква лицензиране.  разрешение и/или регистрация за извършване на дейността/инвестицията съгласно българското законодателство, се подпомагат само ако са представени съответните лицензи, разрешения и/или документ, удостоверяващ регистрацията.  13. Финансова помощ се предоставя и за инвестиции за производство на енергия от ВЕИ, включително от биомаса, която се използва за дейности, попадащи в някои от секторите по т. 2 от раздел 13.1 „Допустими дейности“.  14. Инвестиции по т. 13, се подпомагат, ако са за производство на енергия за собствено потребление и собствени нужди и същите не надхвърлят необходимото количество енергия за покриване нуждите на обектите, в които се произвеждат продуктите, включени в производствената програма на бизнес плана Приложение № 5.  15. При комбинирано топло- и електропроизводство капацитетът на инсталацията трябва да съответства на необходимата за дейностите на предприятието полезна топлинна енергия.  16. Проектни предложения с инвестиции за производство на енергия от биомаса, включително производството на енергия от течни, газообразни и твърди горива от биомаса се подпомагат при условие, че отговарят на критериите за намаление на емисиите на парникови газове и/или критериите за устойчивост, определени в чл. 37 от Закона за енергията от възобновяеми източници, Наредбата за критериите за устойчивост на биогоривата, течните горива от биомаса и газообразните и твърдите горива от биомаса (обн., ДВ, бр. 95 от 2012 г.).  17. Използваните за производство на енергия от биомаса и производството на течни, газообразни и твърди горива от биомаса, суровини от зърнени и други богати на скорбяла култури, захарни и маслодайни култури и суровини, които се използват за фуражи, не трябва да надхвърлят 20 на сто от общия обем суровини, използвани за това производство.  18. Условието по т. 17 не се прилага за отпадъчни продукти от култури, които не се използват за фуражи.  19. Към проектното предложение се прилага анализ, удостоверяващ изпълнението на условията по т. 14-18, както и т. 11.2 и т. 16 от раздел 14.2, изготвен и съгласуван от правоспособно лице с компетентност в съответната област.  **ВАЖНО**:  **20. Дейностите и разходите по проекта са допустими за подпомагане, ако са извършени след подаване на проектното предложение, с изключение на общите разходи по т. 2 от Раздел 14.1 „Допустими разходи“, които могат да бъдат извършени и преди тази дата, но не по-рано от 1 януари 2014 г. Разходите за СМР и разходите по т. 1.1.4.1. от раздел 14.1 са допустими за подпомагане, ако са извършени след посещение на място по т. 23 от раздел Раздел 21.2 „Оценка на административно съответствие и допустимост”.**  **21. Финансова помощ за преработка на продукти от приложение № І от ДФЕС в продукти извън приложение № І от ДФЕС или памук се предоставя в съответствие с изискванията на Регламент (ЕС) № 2023/2831.**  **22. Кандидатите за финансова помощ, чиито инвестиции попадат в обхвата на Регламент (ЕС) № 2023/2831, представят декларация за размера на получените минимални помощи по образец съгласно съответния раздел от Приложение № 1.**  ***23. В случаите на проектни предложения, включващи едновремено инвестиции в обекти за преработка на продукти от приложение № І от ДФЕС в продукти от приложение № І от ДФЕС или памук и преработка на продукти от приложение № І от ДФЕС в продукти извън приложение № І от ДФЕС или памук се считат за попадащи в обхвата на Регламент (ЕС) № 2023/2831*.** |

## 13.3: Недопустими дейности:

|  |
| --- |
| 1. Финансова помощ не се предоставя, ако за същите инвестиционни разходи кандидатът е получил публична финансова помощ от държавния бюджет или от бюджета на Европейския съюз.  2. Финансова помощ не се предоставя за дейности:  а) включени в оперативните програми на кандидати – организации на производители на плодове и зеленчуци съгласно Наредба № 11 от 2007 г. за условията и реда за признаване на организации на производители на плодове и зеленчуци и на техните асоциации и за условията и реда за одобряване и изменение на одобрените оперативни програми (ДВ, бр. 42 от 2007 г.);  б) допустими за подпомагане по чл. 1 от Наредба № 2 от 2014 г. за условията и реда за предоставяне на финансова помощ по Националната програма за подпомагане на лозаро-винарския сектор за периода 2014 – 2018 г., Наредба № 6 от 26.10.2018 г. за условията и реда за предоставяне на финансова помощ по Национална програма за подпомагане на лозаро-винарския сектор за периода 2019 – 2023 г за производството на лозаро-винарски продукти по приложение № 1 от Закона за виното и спиртните напитки и Наредба № 14 от 11 септември 2023 г. за условията и реда за предоставяне на финансова помощ по интервенциите в лозаро-винарския сектор, включени в Стратегическия план за развитие на земеделието и селските райони за периода 2023 - 2027 година;  в) свързани с производството и съхранението на маслиново масло и трапезни маслини;  г) подпомагани по чл. 6 от Регламент (ЕО) № 1952/2005 на Съвета от 23 ноември 2005 г. относно общата организация на пазара на хмел и за отмяна на регламенти (ЕИО) № 1696/71, (ЕИО) № 1037/72, (ЕИО) № 879/73 и (ЕИО) 1981/82 (OB L 314, 30 ноември 2005 г.);  д) свързани с преработка и/или маркетинг на риба и рибни продукти;  е) за извършване на СМР за изграждане/реконструкция/ремонт на сгради (административни, производствени), навеси, огради, вертикална планировка, озеленяване, освен монтаж на допустимите съоръжения, машини и оборудване.  3. Финансова помощ не се предоставя за проектни предложения, включващи инвестиции, които не отговарят на Европейското и национално законодателство.  4.Всички дейности, които не са сред посочените като допустими в Условията за кандидатстване  **ВАЖНО:**  **5. Не се подпомагат като самостоятелни проектни предложения или дейности:**  **а) събарянето на стари сгради и производствени съоръжения;**  **б) инвестиции в нематериални активи;**  **в) в комбинация от „а“ и „б“.** |

# 14. Категории разходи, допустими за финансиране:

## 14.1. Допустими разходи:

|  |
| --- |
| **1. Инвестиционни разходи:**  **1.1. Разходи за материални инвестиции за:**  1.1.1. Закупуване и инсталиране на оборудване и съоръжения за пречистване на газове или води;  1.1.2. Закупуване и инсталиране на оборудване и съоръжения за съхраняване, третиране и оползотворяване на отпадъци/остатъци в резултат на извършената преработка на селскостопански продукти;  1.1.3. Закупуване и инсталиране на оборудване и съоръжения за съхраняване на отпадъчни и технологични води, включително инсталации за пречистването им в преработката и маркетинга;  1.1.4. Закупуване и инсталиране на инсталации за производство на енергия от ВЕИ за собствено потребление и собствени нужди, включително биомаса;  1.1.4.1. Закупуване и инсталиране на съоръжения за локално съхранение на произведената енергия (батерии) към съществуващи фотоволтаични системи;  1.1.5. Закупуване и инсталиране на съоръжения, машини и оборудване за производството на течни, газообразни и твърди горива от биомаса, използвани за производство на енергия за собствено потребление и собствени нужди, позволяващи и оползотворяването на остатъците/отпадъците от преработването на земеделските суровини.  1.1.6. Строително-монтажни работи, пряко свързани с изпълнение на дейностите по проектното предложение.  **1.2. Разходи за нематериални инвестиции за:**  1.2.1. Закупуване на софтуер пряко свързан с работата на активите по т. 1.1.1-1.1.5., включени в проектното предложение;  1.2.2. За ноу-хау, придобиване на патентни права и лицензи, за регистрация на търговски марки и процеси, необходими за изготвяне и изпълнение на проектното предложение;  **2. Общи разходи-** Разходи, свързани с проектното предложение, в т.ч. разходи за предпроектни проучвания, такси, хонорари за архитекти, инженери и консултанти, консултации за икономическа устойчивост на проектното предложение и правни услуги, извършени както в процеса на подготовка на проекта преди подаване на проектното предложение, така и по време на неговото изпълнение.  **ВАЖНО**:  3. За целите на настоящата процедура строително-монтажните работи (СМР) включват монтаж на допустимите машини, съоръжения, оборудване и инсталации като (неизчерпателен списък): изграждане на постаменти и/или фундиране, кофражни работи, бетонови работи, полагане на настилки, хидроизолационни работи, изграждане на метална конструкция, заваръчни работи, електро и други, с изключение на недопустимите разходи по т. 20 от раздел 14.3. |

## 14.2. Условия за допустимост на разходите:

|  |
| --- |
| 1. Финансова помощ се предоставя в рамките на наличните средства по тази процедура под формата на възстановяване на действително направени и платени допустими разходи.  2. Допустими за подпомагане са само разходи, включени в проектното предложение, които отговарят на условията за кандидатстване.  3. Дейностите и разходите по проектното предложение, с изключение на разходите по т. 2 от раздел 14.1 „Допустими разходи“ не са допустими за подпомагане, ако са извършени преди подаване на проектното предложение. Разходите по т. 1.1.4.1. и т. 1.1.6. от раздел 14.1 не са допустими за подпомагане, ако са извършени преди посещение на място по т. 23 от Раздел 21.2  4. Закупуването чрез финансов лизинг на активите е допустимо, при условие че ползвателят на помощта стане собственик на съответния актив не по-късно от датата на подаване на заявката за окончателно плащане за същия актив.  5. Разходите за софтуер по т. 1.2.1 от раздел 14.1 не могат да надхвърлят 10 на сто от инвестиционните разходи по т. 1.1 от раздел 14.1 „Допустими разходи“, но не повече от 50 000 лева.  6. Разходите по т. 2 от Раздел 14.1 „Допустими разходи“:  6.1. са допустими, ако са извършени не по-рано от 1 януари 2014 г., независимо дали всички свързани с тях плащания са направени;  6.2. не могат да надхвърлят 10 на сто от общия размер на допустимите инвестиционни разходи по проектното предложение.  7. Компонентите на разходите по т. 2 от Раздел 14.1 „Допустими разходи“ не могат да превишават следните стойности:  7.1. Допустимите разходи за консултантски услуги, свързани с подготовката и управлението на проектното предложение и разходите за правни услуги, като част от разходите по т. 2 от Раздел 14.1 „Допустими разходи“ не могат да превишават:  а) пет на сто от допустимите инвестиционни разходи по т. 1 от Раздел 14.1 „Допустими разходи“, но не повече от 40 000 лева;  7.2. Допустимите разходи за изготвяне на технически и/или работен проект, като част от разходите по т. 2 от Раздел 14.1 „Допустими разходи“ не могат да превишават 2,25 на сто от допустимите разходи за проектирания обект;  7.3. Допустимите разходи за строителен надзор, свързан с допустимите инвестиционни разходи по проекта, като част от разходите по т. 2 от Раздел 14.1 „Допустими разходи“ не могат да превишават 1 на сто от допустимите разходи за проектирания обект;  7.4. Допустимите разходи, свързани с допустимите инвестиционни разходи по проекта, за предпроектно проучване, оценка на въздействието върху околната среда, хонорари за архитекти и инженери, извън тези по т. 7.1, т. 7.2 и т. 7.3 като част от общите разходи по т. 2 от Раздел 14.1 „Допустими разходи“ не могат да превишават 1,5 на сто от допустимите разходи по т. 1.1.1.-1.2.2 от Раздел 14.1 „Допустими разходи“.  7.5. Допустимите разходи по т. 7.2. и 7.3. се изчисляват в зависимост от размера на допустимите по процедурата разходи, за които се изготвя технически и/или работен проект и/или се извършва строителен надзор.  8. Оценителната комисия по чл. 33 от ЗУСЕФСУ извършва оценка на основателността на предложените за финансиране разходи, посочени в Раздел 14.1 „Допустими разходи“ чрез съпоставяне на предложените разходи с определените от РА референтни разходи за допустими за финансиране активи и/или сравняване на представени оферти.  9. Списък с наименованията на активите, за които са определени референтни разходи, е приложен към настоящите условия за кандидатстване - Приложение № 6.  10. За всеки заявен за финансиране разход от Раздел 14.1 „Допустими разходи“, който към датата на подаване на проектното предложение е включен в списъка по т. 9, кандидатът представя една независима оферта, която съдържа наименованието на оферента, срока на валидност на офертата, датата на издаване на офертата и подпис на оферента, марка и модел (когато е приложимо), подробна техническа спецификация/количествено-стойностна сметка на активите/услугите, цена в лева или евро с посочен данък върху добавената стойност (ДДС). Оценителната комисия по чл. 33 от ЗУСЕФСУ извършва съпоставка между размера на определения референтен разход и на предложения за финансиране от кандидата, като одобрява за финансиране разхода до по-ниския му размер.  11. За всеки заявен за финансиране разход от Раздел 14.1 „Допустими разходи“, който към датата на подаване на проектното предложение не е включен в списъка по т. 9, кандидатът представя най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата, подпис на оферента, марка и модел (когато е приложимо), подробна техническа спецификация/количествено-стойностна сметка на активите/услугите, цена в лева или евро с посочен ДДС. Кандидатът представя запитване за оферта по образец съгласно приложение № 7. В тези случаи оценителната комисия извършва съпоставка между размера на разхода, посочен във всяка от представените оферти, проверява за наличие на референтен разход за активите от избраните и неизбраните оферти, като одобрява за финансиране разхода до най-ниския размери.  11.1. За допустимост на разходите по т. 1.1.4.1 от раздел 14.1, кандидатите трябва да имат валидна гаранция за произход на енергията, налична в „Регистър издадени гаранции“ на електронната страница на Агенция за устойчиво енергийно развитие или да представят документите по т. 7 и т. 28 от раздел 24.1 „Списък общи документи“, доказващи наличието на фотоволтаична инсталация.  11.2. При заявени разходи по т. 1.1.5 от раздел 14.1, без да са заявени разходи по т. 1.1.4 от раздел 14.1 кандидатите трябва да имат действаща инсталация за производство на енергия от твърди, течни и газообразни горива от биомаса, което се описва в документа по т. 19 от раздел 13.2. Кандидатите трябва да имат валидна гаранция за произход на енергията, налична в „Регистър издадени гаранции“ на електронната страница на Агенция за устойчиво енергийно развитие или да представят документите по т. 7 и т. 28 от раздел 24.1 „Списък общи документи“, доказващи наличието на фотоволтаична инсталация.  12. В случаите по т. 10 и т. 11 оферентите, когато са местни лица, трябва да са вписани в търговския регистър, а оферентите – чуждестранни лица, следва да представят документ за правосубектност съгласно националното им законодателство. Дейностите по монтиране на съоръжения за биомаса, слънчеви фотоволтаични преобразуватели, слънчеви топлинни инсталации, геотермални системи се извършват единствено от юридически лица, ангажирали в екипа си лица (посочват се е офертите по т. 10 и т. 11), притежаващи необходимата професионална квалификация, включени в списъка по чл. 21 на ЗЕВИ, поддържан на интернет страницата на АУЕР:  <https://www.seea.government.bg/bg/?option=com_grid&gid=14_mg_0&p=34>. Изискването за вписване в търговския регистър не се прилага за физически лица, предоставящи услуги по т. 2 от Раздел 14.1 „Допустими разходи“.  13. Когато за заявения за финансиране разход кандидатът е представил съпоставими оферти, независимо дали разходът е включен в списъка по т. 9, оценителната комисия извършва съпоставка между размера на разхода, посочен във всяка от представените оферти, проверява за наличие на референтен разход за активите от избраната и от неизбраните оферти, като одобрява за финансиране разхода до най-ниския размер.  14. Изискванията по т. 8-13 не се прилагат по отношение на заявени за финансиране разходи за такси за извършвани услуги от държавни и/или общински органи и институции.  15. За кандидати, които се явяват възложители по чл. 5 и 6 от Закона за обществените поръчки (ЗОП):  15.1 За разходите по т. 2 от Раздел 14.1 „Допустими разходи“, извършени преди датата на подаване на проектното предложение, кандидатите при подаване на проектното предложение представят заверено от възложителя копие на всички документи от проведената съгласно изискванията на ЗОП процедура за избор на изпълнител/и.  15.2. когато заявеният за финансиране разход не е включен в списъка по т. 9 към датата на подаване на проектното предложение, обосноваността на разходите се преценява чрез представяне на най-малко три съпоставими независими оферти, по които оферентите трябва да отговарят на изискванията по т. 12.  15.3. кандидатите събират офертите по т. 15.2. чрез прилагане на принципа на пазарни консултации съгласно ЗОП, като публикуват на профила на купувача информация относно вида на инвестицията, която ще бъде заявена за финансиране, придружена от техническа спецификация с посочени минимални параметри или подробно описание на актива;  15.4. минималното съдържание на офертите по т. 15.2. е наименование на оферента, срок на валидност на офертата, дата на издаване на офертата и подпис на оферента, техническо предложение, ценово предложение в лева с посочен ДДС.  15.5. обосноваността на разхода се преценява чрез съпоставяне с определените референтни разходи.  16. Разходите по т. 1.1.4.1. от раздел 14.1 са допустими само в случай, че са предназначени за свързване към съществуваща фотоволтаична система, за увеличаване капацитета за съхранение на съществуващи автономни системи или за промяна на начина на функциониране на наличните мрежови фотоволтаични системи. Условието трябва да е описано в документа по т. 19 от раздел 13.2. |

## 14.3. Недопустими разходи:

|  |
| --- |
| 1. Разходи за закупуване и/или инсталиране на оборудване, машини и съоръжения втора употреба;  2. Разходи за закупуване на лизинг на недвижима собственост  3. Разходи за данък върху добавена стойност (ДДС), с изключение на невъзстановим ДДС, когато е поет действително и окончателно от кандидати, различни от лицата, освободени от данък съгласно чл. 3, ал. 5 от Закона за данък върху добавената стойност (ЗДДС);  4. Оперативни разходи, включително разходи за поддръжка, наеми, застраховка, както и други разходи, възникнали при изпълнение на договори за лизинг, марж/печалба за лизингодателя, разходи за лихви, разходи за неустойки и такси, режийни разходи  5.Разходи за банкови такси, разходи за гаранции, изплащане и рефинансиране на лихви.  6. Разходи за принос в натура.  7. Разходи за изследвания за разработване на нови продукти, процеси и технологии.  8. Разходи за търговия на дребно.  9. Разходи за закупуване на права за производство на земеделска продукция.  10. Разходи за закупуване, включително чрез финансов лизинг, на нови машини и оборудване, включително компютърен софтуер, за частта над пазарната им стойност.  11. Разходи за сертификация по НАССР (Анализ на опасностите и контрол на критичните точки) и по други международно признати стандарти.  12. Разходи, които представляват обикновена подмяна.  13. Разходи, свързани с плащания в брой.  14. Инвестиции в частта им, която надвишава определените референтни разходи.  15. Разходи за строително-монтажни работи и разходи по т. 1.1.4.1 от раздел 14.1, извършени преди посещението на място по т. 23 от Раздел 21.2 „Оценка на административно съответствие и допустимост“.  16. Общи разходи, извършени преди 01.01.2014 г.  17. Закупуване на превозни средства - пътни превозни средства, включително самоходни машини и трактори, въздухоплавателни средства, плавателни съдове и плавателни средства, моторни превозни средства, четириколесни моторни превозни средства, автомобили, мотоциклети, мотопеди, ремаркета, полуремаркета, велосипеди, специализирани транспортни средства, електокари, мотокари, газокари и товарачи.  18. Финансова помощ не се предоставя за финансиране на разходи, обект на финансиране по проектното предложение, които вече са финансирани със средства от ЕСИФ или чрез други инструменти на Европейския съюз в съответствие с чл. 65, параграф 11 от Регламент (ЕС) № 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета (ОВ, L 347/320 от 20 декември 2013 г.), както и с други публични средства, различни от тези на бенефициента за дейностите, които се подпомагат по настоящата процедура и са за същия обект/и и разходи.  19. Разходи за софтуер, надвишаващи 50 000 лева.  20. Разходи за извършване на СМР за изграждане/реконструкция/ремонт на сгради (административни, производствени, складови), навеси, огради, вертикална планировка, озеленяване, освен монтаж на допустимите съоръжения, машини и оборудване.  21. Разходи за мобилни/преместваеми инсталации за производство на енергия от ВЕИ.  22. Всякакви други разходи, които не са определени като допустими съгласно Раздел 14.1. „Допустими разходи“. |

# 15. Допустими целеви групи (ако е приложимо):

|  |
| --- |
| Проектни предложения, представени от земеделски стопани, признати групи или организации на производители, еднолични търговци и юридически лица, регистрирани по Търговския закон или Закона за кооперациите, които имат регистриран и действащ обект за преработка на земеделски суровини за получаване на продукти, описани в Приложение № 5 - Бизнес план, с изключение на обекти за преработка, коита са в процес на изпълнение по сключени договори по подмярката, включително и изпълнявани по подхода ВОМР. |

# 16. Приложим режим на минимални/държавни помощи:

|  |
| --- |
| 1. Финансова помощ за преработка на продукти от приложение № І от ДФЕС в продукти извън приложение № І от ДФЕС или памук се предоставя при условията на режим **„минимална помощ” (de minimis) съгласно Регламент (ЕС) № 2023/2831** на Комисията от 13 декември 2023 г. относно прилагането на членове 107 и 108 от Договора за функционирането на Европейския съюз към помощта „de minimis”.  Максималният размер на помощта за едно и също предприятие в режим „de minimis”, за която се кандидатства, заедно с другите получени минимални помощи от кандидата не може да надхвърля левовата равностойност на 300 000 евро (586 749 лв.) за период от три години, считано от датата на предоставяне на помощта.  За целите на тавана от 300 000 евро, помощта се изразява като парични безвъзмездни средства. Всички използвани стойности са в брутно изражение, т.е. преди облагане с данъци или други такси. Когато помощта се отпуска под форма, различна от безвъзмездна помощ, размерът на помощта е брутният еквивалент на безвъзмездна помощ.  2. Помощта de minimis, предоставена съгласно настоящия регламент, се натрупва с помощ de minimis, предоставена съгласно Регламент (ЕС) 2023/2832 на Комисията, Регламент (ЕС) № 1408/2013 на Комисията, Регламент (ЕС) № 1407/2013 на Комисията и Регламент (ЕС) № 717/2014 на Комисията. Натрупването на минималните помощи по различните „de minimis“ регламенти, е до праговете за натрупване, съобразно указания на Европейската комисия по повод изменените правила за минималната помощ:  2.1. Минимална помощ по Регламент (ЕС) № 2023/2831 + минимална помощ по Регламент (ЕС) № 2023/2832 за период от три години се натрупва до 1 050 000 EUR (300 000 EUR по Регламент (ЕС) № 2023/2831 + 750 000 EUR по Регламент (ЕС) № 2023/2832);  2.2. Минимална помощ по Регламент (ЕС) № 2023/2831 + минимална помощ по Регламент (ЕС) № 1408/2013 + минимална помощ по Регламент (ЕС) № 717/2014 за период от три години се натрупва до 300 000 EUR.  Спазването на посочения праг ще бъде проверявано чрез Раздел 4.A Декларация за минимална помощ и Раздел 4.Б Данни за получена минимална помощ от Декларацията при кандидатстване (Приложение 2), като кандидатите носят отговорност за верността на декларираните данни.  3. **Размерът на получените минимални помощи** се определя като сбор от помощта, за която се кандидатства и получената минимална помощ на територията на Република България от:  • предприятието-кандидат;  • предприятията, с които предприятието кандидат образува „едно и също предприятие” по смисъла на чл. 2, пар. 2 на Регламент (ЕС) № 2023/2831;  • всички предприятия, които са се влели, слели с или са придобити от някое от предприятията, образуващи „едно и също предприятие” с предприятието кандидат, съгласно чл. 3, пар. 8 на Регламент (ЕС) № 2023/2831;  • предприятията, образуващи „едно и също предприятие” с предприятието кандидат, които са се възползвали от помощ de minimis, получена преди разделяне или отделяне, съгласно чл. 3, пар. 9 от Регламент (ЕС) № 2023/2831.  Съгласно чл. 2, пар. 2 от Регламент (ЕС) № 2023/2831 „едно и също предприятие” означава всички предприятия, които поддържат помежду си поне един вид от следните взаимоотношения:  а) дадено предприятие притежава мнозинството от гласовете на акционерите или съдружниците в друго предприятие;  б) дадено предприятие има право да назначава или отстранява мнозинството от членовете на административния, управителния или надзорния орган на друго предприятие;  в) дадено предприятие има право да упражнява доминиращо влияние спрямо друго предприятие по силата на договор, сключен с това предприятие, или съгласно разпоредба в неговия устав или учредителен акт;  г) дадено предприятие, което е акционер или съдружник в друго предприятие, контролира самостоятелно, по силата на споразумение с останалите акционери или съдружници в това предприятие, мнозинството от правата на глас на акционерите или съдружниците в това предприятие.  Предприятия, поддържащи едно от взаимоотношенията, посочени в букви а) - г) посредством едно или няколко други предприятия, също се разглеждат като едно и също предприятие.  Спазването на горепосочения праг за помощта „de minimis” ще бъде проверявано чрез Раздел 4.A „Декларация за минимална помощ” и Раздел 4.Б „Данни за получена минимална помощ” от Декларацията при кандидатстване (Приложение № 1), като кандидатите носят отговорност за верността на декларираните данни. В случай че в процеса на оценка се установи, че със средствата, за които се кандидатства, ще бъде надхвърлен прагът на допустимата минимална помощ, Оценителната комисия намалява служебно стойността на финансирането до максимално допустимия размер. Посочената корекция не може да води до подобряване на качеството на проектното предложение и нарушаване на принципите по чл. 29, ал. 1, т. 1 и т. 2 от ЗУСЕФСУ.  **ВАЖНО**: В случай че след подаване на проектното предложение **настъпи промяна по отношение на получената минимална помощ** от кандидата, същият следва да уведоми писмено УО и да изпрати нова Декларация при кандидатстване (Приложение 1), с попълнени актуални данни в Раздел 4.А „Декларация за минимална помощ” и Раздел 4.Б „Данни за получена минимална помощ” от декларацията, в срок от 5 (пет) работни дни чрез модул „Комуникация с УО” в ИСУН, раздел „Европейски структурни и инвестиционни фондове (2014-2020)”.  ***ВАЖНО:* 4. *Преди сключване на административен договор, ще бъде извършена документална проверка на декларираните от одобрените кандидати актуални данни относно получената минимална помощ в Раздел 4.A „Декларация за минимална помощ” и Раздел 4.Б „Данни за получена минимална помощ от Декларацията при кандидатстване” (Приложение 1), която се представя преди сключване на договор. В случай че при проверката се установи надвишаване на максимално допустимия праг за минимална помощ за едно и също предприятие, се издава Решение за отказ за предоставяне на безвъзмездна финансова помощ на съответния кандидат.***  5. При определяне дали е спазен максимално допустимия размер на помощта, посочен по-горе ще се взема предвид както размера на минималната помощ, за която се кандидатства, така и общия размер на вече получена минимална помощ за дейности, проект или предприятие, независимо от това дали тази подкрепа е финансирана от местни, регионални, национални или общностни източници.  Съгласно чл. 37 от Закона за държавните помощи неправомерно получената минимална помощ представлява публично вземане, което се установява от администратора на помощ чрез издаване на акт за установяване на публичното вземане по реда на Административнопроцесуалния кодекс. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите.  Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане и сертификация на разходите към момента на изпълнение на договорите за финансиране с крайните получатели.  Помощта *de minimis* се смята за отпусната в момента, когато законовото право на получаване на помощта е предоставено на предприятието, съгласно приложимия национален правен режим, независимо от датата на плащане на помощта *de minimis* на предприятието, което ще се счита подписването на административния договор от изпълнителния директор на ДФ „Земеделие“.  **6. Недопустими кандидати при избран режим „минимална помощ” (de minimis):**  **Кандидатите не могат да участват** в процедурата и да получат безвъзмездно финансиране, в случай че попадат в **забранителните режими** на Регламент (ЕС) № 2023/2831 и по-конкретно, ако:  **6.1)** Икономическата **дейност**, **за която кандидатстват се отнася до:**  а) помощите, предоставяни на предприятия с дейност в първичното производство на продукти от риболов и аквакултури;  б) помощите, предоставени на предприятия, осъществяващи дейност в преработката и предлагането на пазара на продукти от риболов и аквакултури;  в) помощите, предоставяни на предприятия, които извършват дейност в областта на първичното производство на селскостопански продукти;  г) помощите, предоставяни на предприятия, които извършват дейности в преработката на селскостопански продукти и търговията с тях, в един от следните случаи:  i) когато размерът на помощта е определен въз основа на цената или количеството на тези продукти, които се изкупуват от първичните производители или се предлагат на пазара от съответните предприятия;  ii) когато помощта е обвързана със задължението да бъде прехвърлена частично или изцяло на първичните производители;  **6.2) Финансирането представлява:**  • помощи за дейности, свързани с износ за трети държави или държави членки, по-конкретно помощите, които са пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа;  • помощ, поставена в зависимост от използване на национални стоки и услуги спрямо вносни такива.  **7. *В случаите на проектни предложения, включващи едновремено инвестиции в обекти за преработка на продукти от приложение № І от ДФЕС в продукти от приложение № І от ДФЕС или памук и преработка на продукти от приложение № І от ДФЕС в продукти извън приложение № І от ДФЕС или памук се считат за попадащи в обхвата на Регламент (ЕС) № 2023/2831*.**  8. За целите на раздела се прилагат дефинициите по чл. 2 от Регламент (ЕС) № 2023/2831.  Администратор на помощта е ДФ „Земеделие“. Държавен фонд „Земеделие“ информира министъра на финансите в срок до три дни от предоставянето на всяка помощ, попадаща в обхвата на минимална помощ, чрез въвеждане на информацията в Информационна система "Регистър на минималните помощи”.  9. Съгласно чл. 1, пар. 2 от Регламент 2023/2831, когато дадено предприятие упражнява дейност в един от секторите, посочени в параграф 1, букви а), б), в) или г), както и в един или повече от секторите, попадащи в приложното поле на настоящия регламент, или има други дейности, попадащи в приложното поле на настоящия регламент, настоящият регламент се прилага спрямо помощта, предоставяна за посочените сектори или дейности, при условие че съответната държава членка гарантира, като използва подходящи средства, като например разделяне на дейностите или разделяне на счетоводството, че дейностите в секторите, изключени от приложното поле на настоящия регламент, не се ползват от помощ *de minimis*, предоставена съгласно настоящия регламент. |

# 17. Хоризонтални политики:

|  |
| --- |
| 1. Не се предоставя финансова помощ за проектни предложения, които не са в съответствие с политиката на ЕС за равенство между половете, недискриминация и устойчиво развитие.  2. По настоящата процедура следва да е налице съответствие на проектните предложения със следните принципи на хоризонталните политики на ЕС:  − равнопоставеност и недопускане на дискриминацията - насърчаване на равните възможности за всички, включително възможностите за достъп за хора с увреждания чрез интегрирането на принципа на недискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност. В този контекст, настоящата процедура е отворена за всички кандидати, които отговарят на изискванията, посочени в Условията за кандидатстване, независимо от техния пол, етническа принадлежност или вид увреждане.  − устойчиво развитие – подкрепа за проектни преложения, които допринасят за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.  3. В т. 11 от Формуляра за кандидатстване кандидатите следва да представят информация за съответствието на проектното предложение с посочените принципи. Прилагането на заложените в проектното предложение принципи ще се проследява на етап изпълнение на проектното предложение. |

# 18. Минимален и максимален срок за изпълнение на проекта:

|  |
| --- |
| Одобреното проектно предложение се изпълнява в срок до 10 месеца от датата на подписването на административния договор, но не по-късно от 01 септември 2025 г. |

# 19. Ред за оценяване на концепциите за проектни предложения:

|  |
| --- |
| Неприложимо |

# 20. Критерии и методика за оценка на концепциите за проектни предложения:

|  |
| --- |
| Неприложимо |

# 21. Ред за оценяване на проектните предложения:

|  |
| --- |
| 1. Оценката на проектните предложения се извършва при спазване на реда, определен в ЗПЗП, ЗУСЕФСУ, ПМС № 162/2016 г. и приложимото Европейско законодателство.  2. Оценката и класирането на проектните предложения по настоящата процедура се извършват от оценителна комисия по чл. 33 от ЗУСЕФСУ, а в случаите на предварителна оценка – и от комисия, назначена със заповед на Изпълнителния директор на ДФЗ –РА по чл 9в, ал 2 от ЗПЗП.  3. Оценката на проектните предложения включва:  а) Етап 1: Предварителна оценка (ако размерът на заявената финансова помощ на подадените проектни предложения надхвърля съответния разполагаем бюджет за настоящата процедура)  б) Етап 2: Оценка на административното съответствие и допустимостта;  в) Етап 3: Техническа и финансова оценка. |

# 21.1. Предварителна оценка на проектните предложения:

|  |
| --- |
| 1. Когато размерът на заявената безвъзмездна финансова помощ на всички подадени проектни предложения за настоящата процедура надхвърля разполагаемия бюджет по настоящите Условия за кандидатстване, ДФЗ-РА извършва предварителна оценка на проектните предложения по критериите, посочени в Раздел 22 „Критерии и методика за оценка на проектните предложения“.  2. Изпълнителният директор на ДФЗ-РА назначава комисия по чл. 9в, ал. 2 от ЗПЗП, която извършва предварителна оценка на проектните предложени. В едномесечен срок след приключване на периода на прием комисията оценява и класира проектните предложения по критерии, посочени в Раздел 22 „Критерии и методика за оценка на проектните предложения“.  3. Комисията изготвя списък на всички проектни предложения, в който се посочва полученият брой точки за всеки проект по всеки критерий. Списъкът се публикува на интернет страницата на ДФЗ-РА най-късно в срока по т. 2.  4. Кандидатите могат да подадат възражение до ръководителя на УО на ПРСР 2014-2020 г. в 14-дневен срок от публикуването на списъка.  5. Ръководителят на УО на ПРСР 2014-2020 г. назначава комисия по чл. 9в, ал. 5 от ЗПЗП за разглеждане на възраженията по т. 4. Комисията се произнася в срок от 60 дни от подаване на всяко възражение и уведомява комисията по т. 2.  6. Въз основа на извършената предварителна оценка, съответно на уведомлението по т. 5, комисията по т. 2 изготвя и публикува на интернет страницата на ДФЗ-РА в едноседмичен срок от уведомлението по т. 7, списък на:  а) проектните предложения, за финансирането на които е необходим бюджет, който не надвишава с повече от 30 на сто бюджета, определен в Условията за кандидатстване по настоящата процедура, включително проектните предложения, получили еднакъв брой точки;  б) всички проектни предложения, извън посочените в буква „а“.  7. След разглеждане на последното възражение по т. 4, комисията по т. 5 (комисия по чл. 9в, ал. 5 от ЗПЗП) уведомява комисията по т. 2 (комисия по чл. 9в, ал. 2 от ЗПЗП) за броя на постъпилите възражения. |

## 21.2 Оценка на административно съответствие и допустимост:

|  |
| --- |
| 1. В тримесечен срок от публикуване на списъците по т. 6 от Раздел 21.1 „Предварителна оценка на проектните предложения“ от настоящите Условия за кандидатстване се извършва процедурата чрез подбор на проектни предложение по реда на глава трета, раздел ІІ от ЗУСЕФСУ, за проектните предложения по Раздел 21.1, т. 6, б. „а“ от настоящите Условия за кандидатстване до достигане на 110 на сто от бюджета по настоящата процедура.  2. След оценяване на проектните предложения по т. 1 и при наличие на остатъчен бюджет до 110 на сто, и преди класиране се извършва оценяване и на проектните предложения по Раздел 21.1, т. 6, б. „б“ до 110 на сто от бюджета по настоящата процедура.  3. В процеса на оценка на административното съответствие и допустимостта на проектните предложения по процедурата, ще се извършват следните проверки:  а) проектното предложение отнася ли се за обявената процедура за подбор на проекти;  б) представени ли са всички документи, посочени в Раздел 24 „Списък на документите, които се подават на етап кандидатстване“ и попълнени ли са съгласно изискванията;  в) съответствие на кандидатите, дейности и разходите с критериите за допустимост;  г) основателни ли са заявените за подпомагане разходи;  д) представеният бизнес план доказва ли икономическа жизнеспособност съгласно изискванията в Раздел 13.2 „Условия за допустимост на дейностите“.  4. Оценката за административно съответствие и допустимост се извършва във основа на критериите съгласно Приложение № 8 към Условията за кандидатстване.  5. Само проектни предложения, преминали успешно оценка на административното съответствие и допустимостта, подлежат на по-нататъшно разглеждане и оценка.  6. Като част от проверката за административно съответствие и допустимост оценителната комисия може да извърши посещение и/или проверка на място за установяване на фактическото съответствие с представените документи, като:  а) се изпраща уведомление до бенефициента за датата на предстоящата проверка и посещението/проверката на място се извършва в присъствието на кандидата или упълномощен негов представител;  б) след приключване на посещението/проверката на място служителят/ите на ДФЗ - РА съставя/т протокол с резултатите от посещението/проверката и го представя/т за подпис на кандидата или на упълномощен негов представител, който има право да напише в протокола обяснения и възражения по направените констатации;  в) екземпляр от протокола по буква „б“ се предоставя на кандидата или на упълномощен негов представител веднага след приключване на посещението/проверката на място;  г) в случай че кандидатът или упълномощен негов представител не е открит при извършване на посещението/проверката на място или възпрепятства/попречи извършването на посещение на място/проверката на място, оценителните комисии уведомяват кандидата, като му изпращат копие от протокола чрез ИСУН 2020;  д) в едноседмичен срок от получаването на протокола по буква „г“ за посещението/проверката на място кандидатът може писмено чрез ИСУН 2020 да направи възражения и да даде обяснения по направените констатации пред изпълнителния директор на ДФЗ - РА.  7. Когато при проверките се установи липса на документи или друга нередовност, съответната комисия по чл. 33 от ЗУСЕФСУ изпраща на кандидата уведомление чрез ИСУН 2020 за установените липси/нередовности и определя 15-дневен срок за тяхното отстраняване. ***При необходимост оценителната комисия може да изиска представяне на архитектурно заснемане/инвестиционен проект***. Представени след този срок данни и/или документи, както и такива, които не са изрично изискани от РА, не се вземат предвид.  8. Уведомлението съдържа и информация, че неотстраняването на нередовностите в срок може да доведе до прекратяване на производството по отношение на кандидата. Отстраняването на нередовностите не може да води до подобряване на качеството на проектното предложение. При непредставяне на изисканата допълнителна информация или разяснения в срок, проектното предложение може да бъде отхвърлено само и единствено на това основание.  9. След приключване на оценката на административното съответствие и допустимостта, на интернет страницата на ДФЗ-РА (www.dfz.bg) и в ИСУН 2020 се публикува списък с проектните предложения, които не се допускат до техническа и финансова оценка с посочени основанията за това. За недопускането се съобщава на всеки от кандидатите, включени в списъка по предходното изречение, по реда на чл. 22, ал. 3 от ЗУСЕФСУ.  10. Кандидатите, чиито проектни предложения не са допуснати до техническа и финансова оценка могат да подадат възражения пред изпълнителния директор на ДФЗ - РА в едноседмичен срок от съобщението на електронната страница на ДФЗ-РА относно оценката на административното съответствие и допустимостта чрез ИСУН 2020.  11. Процедурата за разглеждане на възраженията протича по реда на чл. 18 от ПМС № 162/2016 г. Когато кандидатът не подаде възражение проектното предложение се включва в списъка на предложените за отхвърляне проектни предложения.  12.  Всеки кандидат може чрез ИСУН 2020 да оттегли своето проектно предложение от оценителния процес, като в този случай оценителната комисия не разглежда оттегленото предложение. Оттеглянето на предложението се записва в оценителния доклад.  13. В случай, че кандидат е подал повече от едно проектно предложение в рамките на една процедура, на оценка подлежи единствено последното подадено по време проектно предложение. С подаване на всяко следващо проектно предложение в срока на обявения прием, предходно подаденото проектно предложение по същата процедура се счита за оттеглено.  14. Когато кандидатът е уведомен от съответната оценителна комисия за случаи на несъответствия и/или нередовности в документите в проектното предложение, или когато при проверката/посещението на място се установи нередовност, не се разрешава оттегляне по отношение на частите на тези документи, засегнати от нередовността, а когато кандидатът е уведомен за намерението на съответната оценителна комисия да извърши проверка/посещение на място, не се разрешава оттегляне на проектното предложение. В тези случаи съответната оценителна комисия писмено уведомява кандидата за решението си по направеното искане за оттегляне.  15. При оттегляне на проектно предложение, което не попада в обхвата на т. 14, изпълнителният директор на ДФ „Земеделие“ прекратява образуваното пред него административно производство, а кандидатът има право да подаде ново проектно предложение за същата инвестиция, в случай че е обявена нова процедура за подбор по подмярката.  16. Проектното предложение може да бъде поправяно по всяко време след подаването само в случай на очевидни грешки, признати от оценителната комисия. Искането за извършване на поправка се подава от кандидата или упълномощено от него лице чрез ИСУН 2020.  17. Поправката в проектното предложение се извършва от съответната оценителна комисия до приключване на работата ѝ, а след решение за предоставяне на БФП - от определени от изпълнителния директор на ДФЗ - РА служители.  18. За очевидни грешки се признават тези, които могат да бъдат непосредствено установени при техническа проверка на информацията, съдържаща се в документите към проектното предложение при условие, че кандидатът е действал добросъвестно.  19. Не се допуска поправяне на проектното предложение и представените от кандидата документи към него извън хипотезата по т. 16.  20. Оценителната комисия може да извършва корекции в бюджета на проектно предложение, в случай че при оценката се установи:  а) наличие на недопустими дейности и/или разходи;  б) несъответствие между предвидените дейности и видовете заложени разходи;  в) дублиране на разходи;  г) неспазване на други условия за допустимост в настоящите условия за кандидатстване;  д) неоснователност на разходите;  е) несъответствие с правилата за помощ de minimis.  21. Корекциите по т. 20, букви „б“ и „в“ се извършват след изискване на допълнителна пояснителна информация от кандидата.  22. Корекциите по т. 20 не могат да водят до:  а) увеличаване на размера или на интензитета на безвъзмездната финансова помощ, предвидени в подаденото проектно предложение;  б) невъзможност за изпълнение на целите на проектното предложение или на проектните дейности;  в) подобряване на качеството на проектното предложение и нарушаване на принципите по [чл. 29, ал. 1, т. 1](apis://Base=NARH&DocCode=41762&ToPar=Art29_Al1_Pt1&Type=201) и [2 от ЗУСЕФСУ](apis://Base=NARH&DocCode=41762&ToPar=Art29_Al1_Pt2&Type=201).  **ВАЖНО:**  **23. Оценителната комисия задължително извършва посещение на място за проектните предложения, включващи инвестиции за извършване на СМР и разходи по т. 1.1.4.1 от раздел 14.1, в срок до един месец от приключване на приема по настоящата процедура или в срок до един месец от публикуване на списъците по т. 6 от Раздел 21.1 „Предварителна оценка на проектните предложения“.** |

## 21.3 Техническа и финансова оценка:

|  |
| --- |
| 1. Техническата и финансова оценка се извършва само за проектните предложения, които са преминали успешно оценка на административното съответствие и допустимостта.  2. Техническата и финансова оценка на проектните предложения по процедурата се извършва по критерии за подбор съгласно Раздел № 22.1 „Критерии за оценка на проектни предложения“, Раздел № 22.2 „Методика за оценка на проектни предложения“ и указанията, разписани в Приложение № 10 към Условията за кандидатстване.  3. Когато при оценката се установят обстоятелства, които изискват допълнителна пояснителна информация, комисията изпраща на кандидата уведомление чрез ИСУН 2020 и определя срок за представяне на информацията.  4. Допълнителна информация може да бъде предоставена само по искане на оценителната комисия, като информацията не следва да съдържа елементи, водещи до подобряване на първоначалното проектно предложение или биха оказали влияние върху тежестта на критериите за оценка.  5. При непредставяне на изисканата допълнителна информация или разяснения в срок проектното предложение може да бъде отхвърлено само и единствено на това основание или съответно да получи по-малък брой точки.  6. Всяка информация, предоставена извън официално изисканата от оценителната комисия, няма да бъде вземана под внимание. По изключение кандидатът може да предостави информация с уведомителен характер (напр. промяна в адреса за кореспонденция, правноорганизационната форма, лицето, представляващо дружеството и други подобни обстоятелства), която не води до подобряване качеството на първоначалното проектно предложение.  **ВАЖНО:**  **7. В процеса на техническа и финансова оценка председателят на комисията осигурява единен подход при прилагане на критериите за оценка, посочени в Раздел 22 „Критерии и методика за оценка на проектни предложения.** |

# 22. Критерии и методика за оценка на проектните предложения:

# 22.1 Критерии за подбор на проектни предложения

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Постъпилите проектни предложения се оценяват в съответствие със следните критерии за подбор:   |  |  |  |  |  |  |  |  | | --- | --- | --- | --- | --- | --- | --- | --- | | **Критерии за подбор** | | | | | | | | | **№** | **Приоритет** | **Критерии** | | | **Минимално изискване** | **Максимален брой точки** | | 1. | **Подпомагане на проекти за инвестиции за преработка на суровини от чувствителни сектори** | 1. | Проектни предложения с инвестиции и дейности, свързани с преработка на суровини от сектор "Плодове и зеленчуци", и/или сектор "Животновъдство", и/или сектор "Етеричномаслени и медицински култури" | Над 75% от обема на преработваните суровини са от растителен или животински произход, попадащи в обхвата на чувствителните сектори. | | 20 | |  | **Подпомагане на проекти с интегриран подход** | 2.1 | Проектни предложения, представени от кандидати, които не са одобрени за подпомагане по подмярка 4.2 „Инвестиции в преработка/маркетинг на селскостопански продукти“ от ПРСР 2014-2020. | \* | | 10 | | 2.2 | Средноаритметичният размер на оперативната печалба на кандидата от последните три години, е по-голям от общата стойност на разходите по проектното предложение. | Средноаритметичният размер на оперативната печалба на кандидата от последните три завършени финансови години (2021, 2022 и 2023 г.), умножен по:  •„5“ е по-голям от общата стойност на разходите по проектното предложение, по процедурата – 20 точки;  •„6“ е по-голям от общата стойност на разходите по проектното предложение, по процедурата – 18 точки;  •„7“ е по-голям от общата стойност на разходите по проектното предложение, по процедурата – 16 точки;  •„8“ е по-голям от общата стойност на разходите по проектното предложение, по процедурата – 14 точки;  •„9“ е по-голям от общата стойност на разходите по проектното предложение, по процедурата – 12 точки;  •„10“ е по-голям от общата стойност на разходите по проектното предложение, по процедурата – 10 точки; | | 20 | | 2.3 | Проектни предложения подадени от групи/организации на производители на селскостопански продукти | \* | | 10 | | 3. | **Проекти, които допринасят за устойчиво и цифрово икономическо възстановяване** | 3.1 | Кандидатът притежава сертификат за производство на биологични продукти | Кандидатът е сертифициран за прилагане на методите за биологично производство на посочените в бизнес плана крайни продукти | | 10 | | **Максимален брой точки** | | | | | | **70** | |

# 22.2 Методика за оценка на проектните предложения

|  |
| --- |
| 1. Подпомагат се проектни предложения, получили най-малко ***10*** точки съгласно критериите за оценка на проекти.  2. Проектни предложения с инвестиции и дейности, свързани с преработка на суровини от сектор "Плодове и зеленчуци", и/или сектор "Животновъдство", и/или сектор "Етеричномаслени и медицински култури" *(критерии за оценка №1.1)* са такива, при които над 75 на сто от обема на предвидените за преработка земеделски суровини от селскостопански култури и/или суровини от животински произход, необходими за получаването на крайните продукти от бизнес плана са включени в Приложение № 9 от настоящите Условия за кандидатстване. *(Данните се взимат от документ по т. 6 Бизнес план и т. 11 Технологичен проект от Раздел 24.1. Списък с общи документи).*  3. Проектни предложения, представени от кандидати, които не са одобрени за подпомагане по подмярка 4.2 „Инвестиции в преработка/маркетинг на селскостопански продукти“ *(критерий за оценка № 2.1*) са такива, представени от кандидати, които не са одобрени за подпомагане със заповед на изпълнителния директор на ДФ „Земеделие“ по реда на Наредба № 20 от 27 октомври 2015 година и/или нямат изпратена покана за сключване на административен договор по процедура чрез подбор № BG06RDNP001-4.001, № BG06RDNP001-4.014 и № BG06RDNP001-4.015 по подмярка 4.2. „Инвестиции в преработка/маркетинг на селскостопански продукти“ (извършва се служебна проверка).  4. Оперативната печалба на кандидата от последните три завършени финансови години *(2021 г., 2022 г. и 2023 г.)*, се определя, като се използват следните данни от ОПР за съответната финансова година (критерий за оценка № 2.2) : стойността от Раздел А, т. I „Приходи от оперативна дейност”, ред „Общо за група I”, (код 15000) от приходната част на ОПР за съответната финансова година *минус* стойността от Раздел А, т. I „Разходи за оперативна дейност”, ред „Общо за група I”, (код 10000) от разходната част на ОПР за съответната финансова година *плюс* стойността от ред „Разходи за амортизация и обезценка на дълготрайни материални и нематериални активи”, (код 10410) от разходната част на ОПР за съответната финансова година. Изчислява се средноаритметичния размер на оперативната печалба за последните три завършени финансови години (2021 г., 2022 г. и 2023 г.) с помощта на лист „Т2 Оперативна печалба“ на Приложение № 2 „Основна информация за проектното предложение \_ таблица на заявените разходи“*.*  *4.1 В случай, че полученият средноаритметичен размер на оперативната печалба на кандидата от последните три завършени финансови години, умножен по „5“ е по-голям от общата стойност на заявените разходи по проектното предложение подадено по процедурата, то същото получава – 20 точки;*  *4.2 В случай, че полученият средноаритметичен размер на оперативната печалба на кандидата от последните три завършени финансови години, умножен по „6“ е по-голям от общата стойност на заявените разходи по проектното предложение подадено по процедурата, то същото получава – 18 точки;*  *4.3 В случай, че полученият средноаритметичен размер на оперативната печалба на кандидата от последните три завършени финансови години, умножен по „7“ е по-голям от общата стойност на заявените разходи по проектното предложение подадено по процедурата, то същото получава – 16 точки;*  *4.4 В случай, че полученият средноаритметичен размер на оперативната печалба на кандидата от последните три завършени финансови години, умножен по „8“ е по-голям от общата стойност на заявените разходи по проектното предложение подадено по процедурата, то същото получава – 14 точки;*  *4.5 В случай, че полученият средноаритметичен размер на оперативната печалба на кандидата от последните три завършени финансови години, умножен по „9“ е по-голям от общата стойност на заявените разходи по проектното предложение подадено по процедурата, то същото получава – 12 точки;*  *4.6 В случай, че полученият средноаритметичен размер на оперативната печалба на кандидата от последните три завършени финансови години, умножен по „10“ е по-голям от общата стойност на заявените разходи по проектното предложение подадено по процедурата, то същото получава – 10 точки;*  5. Проектни предложения подадени от кандидати, които притежават сертификат за производство на биологични продукти *(критерий за оценка № 3.1)* и за които в „Електронен регистър на производители, преработватели и търговци на земеделски продукти и храни, произведени по биологичен начин, включително подизпълнителите“ са налични:   * договор за контрол по смисъла на чл. 18, ал. 3 от Закона за прилагане на Общата организация на пазарите на земеделски продукти на Европейския съюз (ЗПООПЗПЕС) с контролиращо лице, получило разрешение от министъра на земеделието и храните за осъществяване на контрол за спазване правилата на биологичното производство по реда на чл. 19 и 20 от ЗПООПЗПЕС * сертификат по чл. 35, параграф 1 от Регламент (ЕС) 2018/848 на Европейския парламент и на Съвета от 30 май 2018 година относно биологичното производство и етикетирането на биологични продукти и за отмяна на Регламент (ЕО) № 834/2007 на Съвета, удостоверяващ, че всички включени крайни продукти (преработени селскостопански продукти) в бизнес плана и с които е обосновано ползването на инвестициите, са сертифицирани като „биологични“ .   5.1 За проектни предложения, получили еднакъв брой точки, за които е наличен частичен разполагаем бюджет, класирането се извършва в низходящ ред съобразно получения общ брой точки по критериите за оценка по следните приоритети:   * *Приоритет №2 „Подпомагане на проекти с интегриран подход“*   В случай, че проектните предложения имат равен брой точки по критериите за оценка от посочения приоритет, същите ще бъдат класирани съобразно получения общ брой точки по критериите за оценка по следните приоритети:   * *Приоритет №3 „Проекти, които допринасят за устойчиво и цифрово икономическо възстановяване“*   В случай, че проектните предложения имат равен брой точки по критериите за оценка от посочения приоритет, същите ще бъдат класирани съобразно получения общ брой точки по критерия за оценка по следния приоритет:   * *Приоритет №1 „Подпомагане на проекти за инвестиции за преработка на суровини от чувствителни сектори“*   6. Съответствието с критериите за подбор се преценява към датата на подаване на проектното предложение съобразно приложените към него документи и декларирани данни.  **ВАЖНО:**  **7. За доказване на съответствието с критерите за оценка, за които не е предвидено представяне на документ в раздел 24.2. „Списък с документи, доказващи съответствие с критериите за оценка на проекти“, оценителната комисия извършва служебна проверка. Данни от НСИ се изискват на база раздел Декларация за съгласие за предоставяне на данни от НСИ от Приложение № 1.** |

# 23. Начин на подаване на проектните предложения/концепциите за проектни предложения:

|  |
| --- |
| 1. Кандидатстването се извършва единствено чрез електронно подадено проектно предложение в ИСУН 2020.  2. С квалифициран електронен подпис, наричан по-нататък „КЕП“, лице с право да представлява кандидата подписва единствено електронния формуляр, което удостоверява достоверността на всички приложени документи. Кандидатът подписва формуляра с валиден КЕП към датата на кандидатстване с титуляр и автор - физическото лице, което е представител на кандидата или КЕП с титуляр кандидата, като автор на подписа в този случай следва да е представителя на кандидата. Когато кандидатът се представлява от няколко лица заедно, формулярът се подписва от всяко от тях с КЕП. Когато проектното предложение се подава от упълномощено лице, се прилага изрично нотариално заверено пълномощно (примерен образец Приложение № 20) и формулярът се подписва с КЕП на упълномощеното лице.  3. Документите се прилагат към формуляра за кандидатстване във формат „указан в Раздел 24 „Списък на документите, които се подават на етап кандидатстване“. Оригиналите на документите се съхраняват от кандидата/бенефициента и се представят при поискване.  4. Документите, приложени към формуляра за кандидатстване, както и тези, представени от кандидатите/бенефициентите в резултат на допълнително искане от Оценителната комисия, трябва да бъдат представени на български език. Когато оригиналният документ е изготвен на чужд език, той трябва да бъде придружен с превод на български език, с нотариална заверка на подписа на преводача, а когато документът е официален по смисъла на Гражданския процесуален кодекс - да бъде легализиран или с апостил. Когато държавата, от която произхожда документът, е страна по Конвенцията за премахване на изискването за легализация на чуждестранни публични актове, ратифицирана със закон (обн., ДВ, бр. 47 от 2000 г.), и има договор за правна помощ с Република България, освобождаващ документите от легализация, документът трябва да е представен съгласно режима на двустранния договор.  5. Кандидатът трябва да посочи електронен адрес, който да е асоцииран към профила му в ИСУН 2020 и не трябва да се променя в периода на кандидатстване и оценка.  6. Кореспонденцията и уведомленията във връзка с оценката на проектното предложение се осъществяват през ИСУН 2020 чрез електронния профил на кандидата.  7. За дата на получаване на кореспонденцията и уведомленията се счита датата на изпращането им чрез ИСУН 2020. Сроковете започват да текат за кандидатите/бенефициентите от изпращането на съответната кореспонденция и уведомление от оценителната комисия в ИСУН 2020.  **Важно е кандидатите да разполагат винаги с достъп до имейл адреса, към който е асоцииран профила в ИСУН 2020.**  8. От кандидатите/бенефициентите не може да се изисква представяне на документи, когато обстоятелствата в тях са достъпни чрез публичен регистър или когато информацията или достъпът до нея се предоставя от компетентния орган на ДФЗ-РА по служебен път.  9. Не се изисква представяне на документи, които вече са предоставени и срокът им на валидност не е изтекъл.  10. Проектното предложение може да бъде подадено и при липса и/или нередовност, но само когато те се отнасят за документи, които не променят качеството на проектното предложение и това изрично е отбелязано срещу съответния документ в Раздел 24 „Списък на документите, които се подават на етап кандидатстване“.  11. Допълнителна пояснителна информация или документ от кандидатите относно декларираните обстоятелства и представените документи може да бъде предоставена само по искане на оценителната комисия. |

# 24. Списък на документите, които се подават на етап кандидатстване:

## 24.1 Списък с общи документи:

|  |
| --- |
| **1**. Нотариално заверено изрично пълномощно, в случай че документите не се подават лично от кандидата. Представя се във формат „pdf“ или „jpg“.  **2**. Решение на компетентния орган на юридическото лице за кандидатстване по реда на настоящите условия. Представя се във формат „pdf“, „jpg*“ и „*.jpeg*“.* ***Не се представя от кандидати ЕТ и ЕООД.*** *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*  **3**. Декларация при кандидатстване (Приложение № 1) във формат pdf, .jpg, .doc, .docx, .p7s, .rar, а когато проектното предложение се подава от упълномощено лице подписана от кандидата и сканирана. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*).  **4**. Декларация за 2023 г. по [чл. 4а, ал. 1 от ЗМСП](apis://Base=NORM&DocCode=4346&ToPar=Art4а&Type=201/) (по образец, утвърден от министъра на икономиката) във формата на образеца, а когато проектното предложение се подава от упълномощено лице - във формат „.pdf“, „.jpg“, „.jpeg“, „.zip“, „.rar“ и „.7z“, подписана от кандидата и сканирана (Приложение № 11) – не се прилага от кандидати, които не попадат в категория МСП.*.*  **5**. Основна информация и таблица на заявените разходи (Приложение № 2). Представя се във формат „xls“ или „xlsx”, а когато проектното предложение се подава от упълномощено лице и във формат „pdf” или „jpg”, подписана от кандидата и сканирана.  **6**. Бизнес план по образец (Приложение № 5) във формат „xls“ или „xlsx”, а когато проектното предложение се подава от упълномощено лице и във формат „pdf“ или „jpg“, подписан на всяка страница от кандидата.  **7**. Инвентарна книга към датата на подаване на проектното предложение с разбивка по вид на актив, дата и цена на придобиване. Представя се във формат „.jpg“, „.jpeg“, „.pdf“, „.zip“, „.rar“ и „.7z“.  **8**. Документ за собственост на земя и/или друг вид недвижими имоти, обект на инвестицията, или документ за учредено право на строеж върху имота за срок не по-малко от 6 години за кандидати микро-, малки или средни предприятия и 8 години за кандидати големи предприятия считано от месеца, предхождащ датата на подаване на проектното предложение, когато е учредено срочно право на строеж (*важи в случай по т. 7.1 от Раздел 13.2 „Условия за допустимост на дейностите“*). Представя се във формат „.pdf“, „.jpg“, „.zip“, „.rar“ и „.7z“.  **9**. Документ за ползване на имота/сградата за срок не по-малко от 6 години за кандидати микро, малки или средни предприятия и 8 години за кандидати големи предприятия считано от месеца, предхождащ датата на подаване на проектното предложение, вписан в служба по вписванията към Агенция по вписванията(*важи в случай по т. 7.2 от Раздел 13.2 „Условия за допустимост на дейностите“*). Представя се във формат „.pdf“, „.jpg“, „.zip“, „.rar“ и „.7z“.  **10**. Решение за преценяване на необходимостта от извършване на оценка на въздействието върху околната среда/решение по оценка на въздействие върху околната среда/решение за преценяване на необходимостта от извършване на екологична оценка/становище по екологична оценка/решение за преценка на вероятната степен на значително отрицателно въздействие/решение по оценка за съвместимостта/писмо/разрешително от компетентния орган по околна среда (РИОСВ/МОСВ/БД), издадени по реда на Закона за опазване на околната среда (ЗООС) и/или Закона за биологичното разнообразие (ЗБР) и Закона за водите. Представя се във формат „.pdf“, „.jpg“ и „.jpeg“. (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)*.(Представя се и в случаите по т. 10.1 от раздел 13.2).  **11**. Технологичен проект ведно със схема и описание на технологичния процес, изготвен и заверен от правоспособно лице. Представя се във формат „.jpg“, „.jpeg“, „.pdf“, „.zip“, „.rar“, „.7z“ и „.docx“. Технологичните проекти в секторите по т. 2 букви „а“ и „б“ от раздел 13.1 „Допустими дейности“ следва да бъдат заверени от Българска агенция по безопасност на храните (БАБХ).  **12**. Становище на главния архитект, че за материални инвестиции по проектното предложение не се изисква издаване на разрешение за строеж, съгласно ЗУТ. Представя се във формат „pdf” или „jpg” . *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*  **13**. Подробни количествени сметки, заверени от правоспособно лице по съответната част- *важи в случай, че проектното предложение включва разходи за строително-монтажни работи, пряко свързани с изпълнение на дейностите по проектното предложение*. Представят се във формат „.pdf“, „.jpg“, „.xlsx“, „.xls“, „.rar“, „.7z“ и „.zip“. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2)*  **14**. Влязло в сила разрешение за строеж (*важи в случай, че проектът включва разходи за строително-монтажни работи и за тяхното извършване се изисква издаване на разрешение за строеж съгласно ЗУТ, както и в случаите на т. 10.1 от раздел 13.2*. Представя се във формат „pdf“ или „jpg“. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*  **15**. Разрешение за поставяне, издадено в съответствие със ЗУТ - *важи в случай, че проектното предложение включва разходи за преместваеми обекти.* Представя се във формат „pdf” или „jpg”. *(Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2).*  **16**. Една независима оферта, която съдържа наименованието на оферента, срока на валидност на офертата, датата на издаване на офертата и подпис на оферента, марка и модел (когато е приложимо), подробна техническа спецификация на активите/услугите, цена, определена в левa или евро с посочен ДДС - важи в случаите по т. 10 от Раздел 14.2 „Условия за допустимост на разходите“ и не се отнася при кандидатстване за разходи за извършени услуги от държавни или общински органи и институции.  Представя се във формат „.pdf“, „.jpg“, „.rar“, „.7z“, „.zip“, „.xls“, „.xlsx“, „.p7s“, „.p7m“ или електронно подписани с квалифициран електронен подпис (КЕП) на издателя.  **17**. Най-малко три съпоставими независими оферти, които съдържат наименование на оферента, срока на валидност на офертата, датата на издаване на офертата и подпис на оферента, марка и модел (когато е приложимо), подробна техническа спецификация/количествено-стойностна сметка на активите/услугите, цена, определена в левa или евро с посочен ДДС, ведно с направени от кандидата запитвания за оферти съгласно приложение № 9 – важи в случаите по т.11 от Раздел 14.2 „Условия за допустимост на разходите“ и не се отнася при кандидатстване за разходи за извършени услуги от държавни или общински органи и институции. Представя се във формат „.pdf“, „.jpg“, „.rar“, „.7z“, „.zip“, „.xls“, „.xlsx“, „.p7s“, „.p7m“ или електронно подписани с квалифициран електронен подпис (КЕП) на издателя  **18**. Копие на документация за възложената обществена поръчка за изпълнение на дейностите по проектното предложение, ведно с договора с избрания изпълнител с подробно описание на дейностите, сроковете и стойностите, предмет на договора“- важи в случай, че проектното предложение включва предварителни разходи (*по т. 2 от Раздел 14.1 „Допустими разходи“),* извършени преди подаване на заявлението за подпомагане от кандидат, който се явява възложител по чл. 5 и  6 от ЗОП. Представят се във формат .xlsx, .xls, .jpg, .jpeg, .pdf, .zip, .rar, .7z.  **19**. Договор за финансов лизинг с приложен към него погасителен план за изплащане на лизинговите вноски (*важи в случай, че проектното предложение включва разходи за закупуване на активи чрез финансов лизинг*). Представя се във формат „pdf“ или „jpg”.  **20**. Лицензи, разрешения и/или документ, удостоверяващ регистрацията за дейностите и инвестициите по проектното предложение, за които се изисква лицензиране, разрешение и/или регистрация за извършване на дейността/инвестицията съгласно българското законодателство. Представя се във формат .xlsx, .xls, .jpg, .jpeg, .pdf, .zip, .rar, .7z. (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*).  **21**. Анализ, удостоверяващ изпълнението на условията по т. 14-15 от Раздел 13.2„Условия за допустимост на дейностите“, изготвен и съгласуван от правоспособно лице с компетентност в съответната област, вписан в Камарата на инженерите в инвестиционното проектиране (КИИП) (важи в случаите на инвестиции по т. 1.1.4 от раздел 14.1 „Допустими разходи“). Представя се във формат .pdf, .jpg, .zip, .rar. (*Когато този документ не е представен към датата на подаване на проектното предложение, кандидатът трябва да го представи най-късно в срока по т. 7 от Раздел 21.2*)  **22***.* Документ за собственост/ползване на земята, върху която са разположени помещенията/сградите за срок не по-малко от 6 години за кандидати микро-, малки или средни предприятия и 8 години за кандидати големи предприятия считано от месеца, предхождащ датата на подаване на проектното предложение (*важи само в случаите по т. 10.1 от Раздел 13.2 „Условия за допустимост на дейностите“*). Представя се във формат „.pdf“, „.jpg“, „.zip“, „.rar“ и „.7z“.  **23.** Предварителни или окончателни договори за услуги и доставки – обект на инвестицията, включително с посочени марка, модел (когато е приложимо), техническа спецификация, цена в левове или евро с посочен ДДС и срок за изпълнение (важи в случаите по т. 10 и 11 от раздел 14.2 „Условия за допустимост на разходите“, когато кандидатът не се явява възложител по чл. 5 и 6 от ЗОП) . Представя се във формат .pdf,.jpg,.xlsx,.xls,.rar,.7z,.zip. В случаите на инвестиции за СМР, пряко свързани с изпълнение на дейностите по проектното предложение към договорите се прилагат и количествено-стойностни сметки. Представят се във формат „pdf“ и „xls”/„xlsx;  **24**. Предварителен или окончателен договор и/или фактура или други документи с описани вид, количества и цени на готовата продукция посочена в бизнес плана. Представят се във формат „.pdf,.jpg,.xlsx,.xls,.rar,.7z,.zip. Представят се във връзка с изискването на т. 6.2 от Раздел 13.2, без изискване по отношение на количеството на реализираната продукция, както и периода на реализцията.  **25.** Технологичен проект, изработен във фаза "Технически проект" или "Работен проект, ведно със схема и описание на технологичния процес, изготвен и заверен от правоспособно лице. Представя се в случаите на т. 11.1 от раздел 13.2 „Условия за допустимост на дейностите“ Представя се във формат .pdf, .jpg, .xlsx, .xls, .rar, .7z, .zip.  **26**. Становище от правоспособно лице, регистрирано в съответната професионална секция в Камарата на инженерите в инвестиционното проектиране (КИИП), доказващо изпълнение на условието по т. 11.2 от раздел 13.2 „Условия за допустимост на дейностите“.  **27**. Предварителни или окончателни договори с описани вид, количества и цена на биомасата (важи в случаите, когато ***не се*** предвижда използване на биомаса, получена в резултат на земеделската дейност на кандидата) ***и/или*** декларация по образец от кандидата с описани вид и количества на биомасата от Приложение № 14 (важи в случаите, когато ***се*** предвижда използване на биомаса, получена в резултат на земеделската дейност на кандидата) като доказателство, че са осигурени 100 на сто от необходимите суровини за производството на енергия за собствено потребление за целия период на изпълнение на бизнес плана (важи в случаите на проектни предложения, включващи инвестиции по т. 3 от Раздел 13.1 „Допустими дейности“). Представя се във формат .pdf, .jpg, .xlsx, .xls, .rar, .7z, .zip.  **28.** Протокол за извършен монтаж на фотоволтаична система или друг документ, доказващ монтажа от правоспособно лице по чл. 21 от ЗЕВИ и/или договор за доставка на фотоволтаична система/инсталация за производство на енергия от ВЕИ и/или фактури и/или приемно-предавателни протоколи за доставка и/или разрешение за ползване /удостоверение за въвеждане в експлоатация (когато е приложимо) Представя се във формат „.jpg“, „.jpeg“, „.pdf“, „.zip“, „.rar“, „.7z“ и „.docx“. Представят се в случаите на заявени разходи по т. 1.1.4.1 и т. 1.1.5.1 от раздел 14.1.  **29.** Декларация за изчисление на минималния стандартен производствен обем на стопанството през текущата стопанска година към датата на подаване на проектното предложение (Приложение № 15). Представя се във формат .doc, .docx, .pdf, .jpg. (***Представя се само от кандидати земеделски стопани и групи/организации на производители, за проектни предложения, подадени след 30.09.2024 г. и когато минималният стандартен производствен обем за стопанската 2024/2025 г. се доказва с намерения за засаждане/засяване***). |

## 24.2 Списък с документи, доказващи съответствие с критериите за подбор на проектни предложения:

|  |
| --- |
| **Неприложимо** |

## 25. Краен срок за подаване на проектните предложения:

|  |
| --- |
| 1. Производството по предоставяне на безвъзмездна финансова помощ чрез подбор започва в деня на публикуването на обява за откриване на процедурата чрез подбор в ИСУН 2020.  2. Кандидат в процедура може да иска разяснения по документите по условията за предоставяне на финансова помощ в срок до три седмици преди изтичането на срока за кандидатстване **само** в ИСУН 2020.  Разясненията се утвърждават от ръководителя на управляващия орган или оправомощено от него лице. Разясненията се дават по отношение на условията за кандидатстване, не съдържат становище относно качеството на проектното предложение и са задължителни за всички кандидати. Разясненията се публикуват на [електронната страница](http://www.mzh.government.bg/mzh/bg/Home.aspx) на МЗХ и в ИСУН 2020 в срок до две седмици преди изтичането на срока за кандидатстване.  3. В рамките на настоящата процедура кандидатите могат да подадат само едно проектно предложение при съобразяване на изискванията по Раздел 9 „Минимален и максимален размер на безвъзмездната финансова помощ за конкретно проектно предложение“ от настоящите Условия за кандидатстване. В случай че един и същи кандидат е подал повече от едно проектно предложение, Оценителната комисия разглежда само последното постъпило проектно предложение, а предходните се считат за оттеглени.  4. Крайният срок за подаване на проектни предложения е 17:30 часа на **11.10.2024** г. |

# 26. Адрес за подаване на проектните предложения/концепциите за проектни предложения:

|  |
| --- |
| Проектните предложения по настоящата процедура се подават изцяло по електронен път чрез ИСУН 2020 на следния интернет адрес: https://eumis2020.government.bg. |

# 27. Допълнителна информация:

|  |
| --- |
| 1. Съответствието с критериите за оценка на проекти се преценява към датата на подаване на проектното предложение съобразно приложените към него документи и декларираните данни.  2. В случай че изпълнението на условията по критериите е станало основание за класиране на кандидата пред други кандидати по реда на тези условия, той се задължава да поддържа съответствие с критериите в срока за изпълнение на проекта, съгласно заложеното в условията за изпълнение и административния договор.  3. Управляващият орган си запазва правото да извършва промени в Условията за кандидатстване в съответствие с разпоредбите на чл. 26, ал. 7 от ЗУСЕФСУ. |

## 27.1 Процедура за уведомяване на неодобрени и одобрените кандидати и сключване на административни договори за предоставяне на безвъзмездна финансова помощ

|  |
| --- |
| 1. Изпълнителният директор на ДФЗ - РА издава мотивирано решение, с което отказва предоставянето на безвъзмездна помощ по отношение на всеки от кандидатите, включен в списъка на предложените за отхвърляне проектни предложения и основанията за отхвърлянето им в срок до 10 дни от одобрение на доклада на оценителната комисия.  2. При одобрен оценителен доклад, кандидатите, чиито проектни предложения са предложени за финансиране, се поканват да представят в 30-дневен срок доказателства, че отговарят на изискванията за бенефициент, като представят необходимите документи. С поканата кандидатите се уведомяват за извършените корекции в бюджета на проектно предложение и таблицата за допустими дейности.  3. С поканата ще бъдат изискани следните документи:  **а)** Удостоверение от Националната агенция за приходите за липса на задължения на кандидата (издадено след датата на получаване на поканата за сключване на договор) –;  или  Удостоверение от Националната агенция за приходите за наличие на задължения на кандидата, от което да е видно че размерът на неплатените задължения е не повече от 1 на сто от сумата на годишния общ оборот на предприятието-кандидат за последната приключена финансова година, но не повече от 50 000 лв.;  или  Споразумение с НАП от което да е видно, че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения.  **ВАЖНО:**  **Кандидатът следва да предостави един от документите по буква „а“ единствено в случаите, когато в резултат на извършена служебна проверка от страна на ДФЗ - РА е установено наличие на задължения към НАП. Проверката за наличие на задължения към НАП включва проверка за наличие на публични задължения по смисъла на чл. 162, ал. 2, т. 1 и т. 8 от ДОПК. Липсата на подобни публични задължения кандидатът декларира в рамките на Декларация по чл. 25, ал. 2 от ЗУСЕФСУ. По отношение публичните задължения по смисъла на чл. 162, ал. 2, т. 8 от ДОПК ДФЗ - РА извършва служебна проверка.**  **б/** Удостоверение за липса на задължения към общината по седалището на УО и по седалището на кандидата (издадени не по-рано от 6 месеца преди датата на представянето им);  От Удостоверенията по букви „а/“ и „б/“ следва да е видна липсата на задължения или размерът на неплатените задължения следва да е не повече от 1 на сто от сумата на годишния общ оборот на предприятието-кандидат за последната приключена финансова година и не повече от 50 000 лв.  Кандидат, който видно от Удостоверенията по букви „а/“ и „б/“ има задължения повече от 1 на сто от сумата на годишния общ оборот за последната приключена финансова година, но не повече от 50 000 лв. има право да представи доказателства, че е предприел мерки, които гарантират неговата надеждност. За тази цел кандидатът може да представи следните документи: - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение.  **в/** Свидетелство за съдимост на всички лица, с право да представляват кандидата (независимо от това дали заедно и/или поотделно, и/или по друг начин), издадено не по-рано от 6 месеца преди датата на представянето му.  Когато за някое от горепосочените лица свидетелството за съдимост подлежи на издаване от чуждестранен орган, същото се представя в легализиран превод. Когато в съответната чужда държава свидетелство за съдимост или еквивалентен документ не се издава, горепосоченото лице следва да представи декларация, съгласно законодателството на държавата, в която е установено. Документът се представя, в случаите когато не може да бъде извършена проверка по служебен път.  **г/** Нотариално заверено пълномощно в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата съгласно вписванията в Търговски регистър и регистър на ЮЛНЦ или в Регистър БУЛСТАТ;  **д/** Заявление за профил за достъп на ръководител на бенефициента до ИСУН 2020 (Приложение № 3 към Условията за изпълнение) и/или Заявление за профил за достъп на упълномощени от бенефициента лица до ИСУН 2020 (Приложение № 3а към Условията за изпълнение).  **е/** Удостоверение от органите на Изпълнителна агенция „Главна инспекция по труда“ във връзка с обстоятелствата по чл. 54, ал.1, т. 6 от ЗОП. Документът се представя, в случаите когато не може да бъде извършена проверка по служебен път.  **ж**/ Документ, издаден от обслужващата банка с удостоверителен характер за банковата сметка на кандидата, по която ще бъде преведена финансовата помощ, получена по реда на тези условия. Представя се във формат „pdf“ или „jpg“.  4. Посочените документи се представят от одобрените кандидати при сключване на административните договори за предоставяне на безвъзмездна финансова помощ като, преди представяне на договорите за подпис, ще се извършва проверка за съответствие на кандидатите с изискванията на чл. 25, ал. 2 от ЗУСЕФСУ въз основа на представените документи.  5. Срокът за представяне на посочените документи е 30 дни, считано от датата на изпращането чрез ИСУН 2020 на поканата по т. 2.  6. Преди сключване на административен договор, ДФЗ - РА извършва проверка на декларираното от одобрените кандидати обстоятелство, касаещо неизпълнено разпореждане за възстановяване вследствие на предходно решение на Европейската комисията, с което дадена помощ се обявява за незаконосъобразна и несъвместима с общия пазар. Проверката е на база информация в Публичния регистър на ЕК:  http://ec.europa.eu/competition/elojade/isef/index.cfm?clear=1&policy\_area\_id=3): проверка по вид решение – отрицателно решение с възстановяване.  ***6.1 Преди подписване на административния договор от изпълнителния директор на ДФЗ-РА се извършва документална проверка на декларираните от одобрените кандидати актуални данни относно получената минимална помощ в Раздел 4.A „Декларация за минимална помощ” и Раздел 4.Б „Данни за получена минимална помощ от Декларацията при кандидатстване” (Приложение 1), която е представена при кандидатстване. В случай че при проверката се установи надвишаване на максимално допустимия праг за минимална помощ за едно и също предприятие, се издава Решение за отказ за предоставяне на безвъзмездна финансова помощ на съответния кандидат.***  7. Когато при извършване на проверката по същество на представените от кандидатите документи при сключване на административния договор за предоставяне на безвъзмездна финансова помощ, се установи несъответствие между декларирани данни на етап кандидатстване и информацията, посочена в представените документи, договор не се сключва, като за договаряне ще бъдат поканени съответният броя кандидати от резервния списък (в случай че такъв е съставен) по поредността на класирането им, до изчерпване на общия наличен бюджет по процедурата.  8. Ако кандидат по одобрено за финансиране проектно предложение откаже сключване на административен договор за предоставяне на безвъзмездна финансова помощ, се пристъпва към сключване на такъв договор с кандидатите от резервния списък (в случай че такъв е съставен) по поредността на класирането им.  9. Изпълнителният директор на ДФЗ - РА взема мотивирано решение за отказ за предоставяне на безвъзмездна финансова помощ в следните случаи:  а) за всяко проектно предложение, включено в списъка на предложените за отхвърляне проектни предложения и основанието за отхвърлянето им, включен в доклада за работата на оценителната комисия;  б) при несъгласие на кандидата да сключи административен договор за предоставяне на безвъзмездна финансова помощ;  в) на кандидат, който не отговаря на условията на чл. 25, ал. 2 от ЗУСЕФСУ или непредставяне на документите по т. 3;  г) в случаите по чл. 9д от ЗПЗП.  10. При подписване на административен договор за безвъзмездна финансова помощ, бенефициентът подписва декларация по чл. 25, ал. 2 от ЗУСЕФСУ и чл. 7 от ПМС № 162/2016 г., при настъпила промяна в декларираните при кандидатстване обстоятелства (Приложение № 4).  11. Уведомяването на отхвърлените и одобрените кандидати за сключване на административни договори за предоставяне на безвъзмездна финансова помощ се извършва чрез ИСУН 2020. ДФЗ - РА не носи отговорност ако поради грешни и/или непълни данни за кореспонденция, предоставени от самите кандидати, те не получават кореспонденцията с ДФЗ - РА.  12. Всеки кандидат може да подаде до изпълнителният директор на ДФЗ – РА и/или ръководителя на УО сигнал за предоставяне на невярна и/или подвеждаща информация от кандидати в процедури по предоставяне на безвъзмездна финансова помощ по ПРСР и/или от бенефициентите на безвъзмездна финансова помощ по ПРСР, които при изпълнение на договор, сключен по проектно предложение финансиран от ЕЗФРСР, предоставят невярна и /или подвеждаща информация за вписване в регистъра и проверка.  **ВАЖНО:**  **13. Документите, които се изискват за сключване на административния договор за безвъзмездна финансова помощ следва (когато това е посочено в писменото уведомление) да бъдат подписани с валиден КЕП от законния представител на конкретния бенефициент съгласно документа за създаване/акта за учредяване, както и да бъдат прикачени в ИСУН 2020.**  **14. Детайлните указания по отношение на подписването с КЕП на административния договор за предоставяне на безвъзмездна финансова помощ (Приложение 6 към Условията за изпълнение) и прикачването на документите в ИСУН 2020 ще бъдат описани в писменото уведомление за сключване на административния договор.**  **15. Всички документи необходими за целите за сключване на административен договор се представят от кандидатите чрез ИСУН 2020.** |

# 28. Приложения към Условията за кандидатстване:

|  |
| --- |
| Приложение № 1: Декларация при кандидатстване;  Приложение № 2: Основна информация за проектното предложение \_ таблица на заявените разходи;  Приложение № 3: Таблица за изчисляване на СПО;  Приложение № 4: Списък по чл.38 от Договора за функционирането на Европейския съюз и Работни операции по първична преработка на памук;  Приложение № 5: Бизнес план – образец;  Приложение № 6: Списък с наименованията на активите, за които са определени референтни разходи;  Приложение № 7: Образец на запитване за оферта;  Приложение № 8: Контролен лист АСД;  Приложение № 9: Суровини от растителен и животински произход и продукти от тях в чувствителни сектори;  Приложение № 10: Контролен лист ТФО;  Приложение № 11: Декларация по [чл. 4а, ал. 1 от ЗМСП](apis://Base=NORM&DocCode=4346&ToPar=Art4а&Type=201/);  Приложение № 12:Инструкции за попълване на електронен формуляр за кандидатстване;  Приложение № 13: Примерен образец на пълномощно;  Приложение № 14: Декларация за видовете и количества биомаса;  Приложение № 15: Декларация за изчисление на минималния стандартен производствен обем на стопанството през текущата стопанска година към датата на подаване на проектното предложение. |